ΠΩΣ ΔΟΥΛΕΥΟΥΜΕ • Ντίνα Καψάλη\nΣπειροειδής εξέλιξη - Βιωματική Μάθηση\nΑκολουθώντας τη φυσική σπειροειδή εξέλιξη των παιδιών, τo σχολείο έχει αναπτύξει το δικο του σπειροειδές Πρόγραμμα Σπουδών, διαφοροποιημένο ανά ηλικία και βασισμένο στις περιοχές και τους στόχους του Προγράμματος Σπουδών του Υπουργείου Παιδείας.\nΗ Παιδαγωγική προσέγγιση έχει επιρροές από τη θεωρία, τις αρχές και τις πρακτικές των σχολείων του Reggio Emilia, σε συνδυασμό με τις αρχές της συναισθηματικής νοημοσύνης του Gardner και στοιχεία από τις προσεγγίσεις των Montessory, Brunner, Piaget, Dewey και Skinner (σχολεία του Δάσους).\nΠώς εφαρμόζεται στην Εκπαιδευτικη Διαδικασία;\nΗ επίτευξη της αφηρημένης μάθησης\nμέσα από τη βιωματική κατάκτηση της γνώσης.\nΤα παιδιά με τους δασκάλους αναζητούν θέματα ενασχόλησης με διερευνητικά παιχνίδια ή μέσα από την παρατήρηση, την αλληλεπίδραση με το περιβάλλον, τους άλλους, τα συναισθήματα, την εμπειρία τους.Αφορμή μπορεί να είναι μία ερώτηση, μια απορία, ενας προβληματισμος, συναισθηματικές καταστάσεις, κοινωνικά γεγονοτα. τα παιδιά εκφράζουν απορίες, κάνουν ερωτήσεις, συζητούν στην ομάδα, κάνουν προτάσεις, αναπαριστούν παρατηρήσεις τους, πληροφορίες, ιδέες και ρόλους.\nΟι παιδαγωγοί συζητούν μετα παιδιά. Με ανοιχτές ερωτήσεις διερευνούν τις ήδη υπάρχουσες γνώσεις, ιδέες, τρόπους προσέγγισης και διερεύνησεις του θέματος.\nΣχεδιάζεται η πορεία με τα παιδιά στην ομάδα. Τα παιδιά αναλαμβάνουν ρόλους, συντονίζονται και δουλεύον σε μικρές ομάδες.\nΟι παιδαγωγοί συντονίζουν και βοηθούν στην οργάνωση, όταν είναι απαραίτητο. Στόχος η αυτοδιαχείριση, η αυτοοργάνωση των παιδιών.\nΗ διαχείριση των κρίσεων και η επίλυση προβλημάτων στηρίζεται στις συμφωνίες, στην ανάληψη ευθύνης, κυρίως όμως στη συναισθηματική προσέγγιση του κάθε παδιού και στην έκφραση και απάντηση των αναγκών του.\nΟι παιδαγωγοί παρεμβαίνουν για να ξεπεραστούν εμπόδια, να τονώσουν το ενδιαφέρον, να ερμηνεύσουν κάποιο μήνυμα, να δώσουν μία ιδέα.\nΓίνεται καταγραφή όσων συμβαίνουν κατά τη διάρκεια του σχεδίου εργασίας.\nΤο σχέδιο εργασίας τελειώνει όταν τα παιδιά χάσουν το ενδιαφέρον τους.\nΤο αποτέλεσμα του σχεδίου εργασίας μπορεί να είναι ένα έργο τέχνης, ένα παιχνίδι, μία ιστορία, ένα παραμύθι, μία θεατρική παράσταση ή μία παρουσίαση σε άλλες ομάδες ή τους γονείς.\nΠώς εντάσσεται στο Πρόγραμμα Σπουδών;\nΣπειροειδές Πρόγραμμα Σπουδών\nΑναπτυξιακοί και μαθησιακοί στόχοι\nαπό το μεταβρεφικό τμήμα έως το νηπιαγωγείο.\nΑυτονομια, συναισθηματική ανάπτυξη, κοινωνικές δεξιότητες, μαθηματική σκέψη, γλωσσική έκφραση και στρατηγικές μάθησης: Αυτοί είναι οι βασικοί στόχοι του Προγράμματος Σπουδών μας, που περιγράφει μία σπειροειδή εξέλιξη, αντίστοιχη της φυσικής εξέλιξης του παιδιού που πατώντας στα “γνωστά” προχωράει και κατακτά τα “άγνωστα”.\nΣτα μεταβρεφικά τμήματα (παιδιά 2 ετών), βασικοί στόχοι του Προγράμματος Σπουδών είναι η επικοινωνία, η συνεργασία και το μοίρασμα, η αυτοεξυηρέτηση και η παρατήρηση του κόσμου.\nΣτα τμήματα των παιδιών 3-4 ετών, το παιχνίδι παίρνει διαφορετική μορφή, αφου εμπεριέχει έκφραση συναισθημάτων και συνεργασία με κοινό στόχο. Βασικός άξονας του Προγράμματος Σπουδών για τις ηλικίες αυτές είναι η εξερεύνηση του κόσμου.\nΣτην ηλικία των Προνηπίων τα παιδιά γνωρίζουν μέσα από το παιχνίδι τον εαυτό τους και τους γύρω τους, αλληλεπιδρούν, συνεργάζονται και συζητούν, ανακαλύτουν συνειδητά τον κόσμο γύρω τους. Εξοικειώνονται με τους αριθμούς (μέτρηση) και τα γράμματα (αντιγραφή), διακρίνουν, κατηγοριοποιούν και ταξινομούν τις πληροφορίες που συναντούν για τον κόσμο και το περιβάλλον.\nΣτο Νηπιαγωγείο οι στόχοι του Προγράμματος Σπουδών προσεγγίζουν την αυτονόμηση των παιδιών ως προς τον εντοπισμό και την επίλυση προβλημάτων και συγκρούσεων, την κατανόηση και διαχείριση των συναισθημάτων, σκέψεων και ιδεών. Πλέον το παιχνίδι βασίζεται στην ομαδική δουλειά και τη συνεργασία και ο ρόλος του δασκάλου γίνεται περισσότερο συντονιστικός.\nH Μουσική είναι ένα παιχνίδι με ήχους! Ομαδικά, ατομικά, σωματικά, διανοητικά… Τα παιδιά μπαίνουν αβίαστα στον κόσμο της, κατακτούν την γλώσσα της και διευρύνουν τη φαντασία, την δημιουργικότητα, τις αισθήσεις, τα συναισθήματα! Ανακαλύπτουν τρόπους έκφρασης που τους ταιριάζουν.\nΚεντρικός στόχος των μουσικών παιχνιδιών- δραστηριοτήτων είναι να μάθουν τα παιδιά να ακούνε, να ξεχωρίζουν, να επικεντρώνονται και να διαχειρίζονται διαλεκτικά το φυσικό φαινόμενο που ονομάζεται ήχος και κατ’ επέκταση τα μουσικά ερεθίσματα. Να τα ερμηνεύουν και να τα μετουσιώνουν σε άλλες μορφές έκφρασης, βρίσκοντας έτσι ποικίλους τρόπους να επικοινωνούν με το περιβάλλον τους.\nΤα Εικαστικά είναι χρώματα, αίσθηση, σχήματα, εικόνες, τεχνικές, παρατήρηση, οριοθέτηση, συγκέντρωση, αισθητική καλλιέργεια, φαντασία, δημιουργικότητα… Τα παιδιά γνωρίζουν και πειραματίζονται με ποικίλα υλικά, διαφορετικές τεχνικές ζωγραφικής και κατασκευές, αναπτύσσοντας τη δική τους «εικαστική γλώσσα». Η βιωματική καλλιτεχνική εκπαίδευση, είναι τρόπος και μέσο για να «διηγηθούν» τα παιδιά ελεύθερα τις σκέψεις και τα συναισθήματά τους.\nΜε ερέθισμα ένα παραμύθι, μια ιστορία, μια είδηση, έναν πίνακα ζωγραφικής, ένα γράμμα, ένα αντικείμενο… Μέσα από τεχνικές θεάτρου, όπως τα παιχνίδια ρόλων ή τον αυτοσχεδιασμό, τα παιδιά επεξεργάζονται τα συναισθήματά τους, εκφράζουν τις σκέψεις και τις ιδέες τους και δημιουργούν καινούρια πεδία δράσης προκειμένου να κατανοήσουν τον εαυτό τους και τον κόσμο που τα περιβάλλει.\nΜε τα Αγγλικά τα παιδιά από 3 ½ χρονών και πάνω έρχονται σε πρώτη επαφή με μια ξένη γλώσσα μέσα από το παιχνίδι, το κουκλοθέατρο, τα Εικαστικά, και διάφορα εποπτικά μέσα. Εξοικειώνονται με τους ήχους και την προφορά των λέξεων, μαθαίνουν στοιχεία επικοινωνίας στα Αγγλικά.\nΗ παρατήρηση και η γνώση του μικρο-περιβάλλοντος της αυλής του σχολείου, η διεύρυνση και η μελέτη άλλων περιβαλλόντων , όπως το πάρκο, η γειτονιά και η ρεματιά οδηγούν τα παιδιά να εξοικειωθούν με το περιβάλλον, να αποκτήσουν γνώσεις, να διαμορφώσουν αξίες, στάσεις και συμπεριφορές. Μέσα από αυτές τις διαδικασίες, μπορούμε να οδηγηθούμε μέσω της Περιβαλλοντικής Εκπαίδευσης στην Εκπαίδευση για την Αειφορία με βασικό άξονα την συνεργασία σε όλα τα επίπεδα. Στο ταξίδι μας, «από το» και «μέσα στο» περιβάλλον, θα προσπαθήσουμε να ζωντανέψουμε τη γνώση, να βιώσουμε, να συνεργαστούμε και να συμμετέχουμε. Να γνωρίσουμε και να ανακαλύψουμε τον εαυτό μας, τον φίλο μας, την ομάδα και το χώρο. Το περιβάλλον γίνεται ο τρίτος δάσκαλος!\nΚάθε μέρα λειτουργούν στο σχολείο για τα παιδιά που μετά τις 2 το μεσημέρι εργαστήρια Μουσικής, Θεάτρου- δράματος, παιχνίδια ρόλων, παραμυθιού, κουκλοθεάτρου, Εικαστικών, Yoga, Περιβαλλοντικής Εκπαίδευσης, STEM, Χορού, Κινηματογράφου, Ραδιόφωνο\nΜουσεία- εικαστικοί χώροι με εκπαιδευτικά προγράμματα, δραστηριότητες στη φύση, παρακολούθηση θεατρικών παραστάσεων, καραγκιόζη, κουκλοθεάτρου εντός και εκτός σχολείου. Τα παιδιά έρχονται σε επαφή με τον Πολιτισμό, την ιστορία, τις τέχνες. Πάρκα, δάση, άλση και χώροι που σχετίζονται με το θέμα που επεξεργάζονται τα παιδιά, είναι ερεθίσματα για ανακαλύψεις, στάσεις ζωής και κουλτούρας.\nΤους καλοκαιρινούς μήνες τα παιδιά συμμετέχουν σε πρόγραμμα κολύμβησης δυο φορές την βδομάδα, σε γειτονικό κολυμβητήριο.


ΕΛΛΑ-ΔΙΚΑ ΜΑΣ: Αγοράζουμε αυθεντικά Ελληνικά προϊόντα! - SAHIEL - Ενημέρωση με άλλο μάτι!\nΑΡΧΙΚΗ ΑΡΘΡΟΓΡΑΦΟΙ ΕΛΛΑΔΑ ΕΛΛΑ-ΔΙΚΑ ΜΑΣ: Αγοράζουμε αυθεντικά Ελληνικά προϊόντα!\nSahiel 3/31/2016 ΑΡΘΡΟΓΡΑΦΟΙ, ΕΛΛΑΔΑ\n- Η ιδιοκτησία της επιχείρησης να ανήκει τουλάχιστον κατά 51% σε φυσικά ή νομικά πρόσωπα που είναι Έλληνες. Αν δεν είναι Έλληνες, πρέπει να έχουν μόνιμη κατοικία στην χώρα μας.\n- Η έδρα της επιχείρησης πρέπει να βρίσκεται στην Ελλάδα, να δραστηριοποιείται με Ελληνικό ΑΦΜ και να υπόκειται στην Ελληνική εργατική και φορολογική νομοθεσία.\n- Η παραγωγική διαδικασία καθώς και η μεταποίηση να αποφέρει υψηλή προστιθέμενη αξία, να γίνεται εξ ολοκλήρου μέσα στην Ελλάδα με Ελληνικές πρώτες ύλες, εφ΄ όσον φυσικά υπάρχουν και επαρκούν. Αν δεν υπάρχουν καθόλου ή δεν επαρκούν, τότε η επιχείρηση που αναγκάζεται να εισάγει πρώτες ύλες και εφ΄όσον όλες οι υπόλοιπες προϋποθέσεις ισχύουν και πιστοποιηθούν, τότε μπορεί να εξασφαλίσει το σήμα ΕΛΛΑ-ΔΙΚΑ ΜΑΣ για τα προϊόντα της.\n- Η Ελληνική επιχείρηση που πιστοποιείται με το σήμα ΕΛΛΑ-ΔΙΚΑ ΜΑΣ πρέπει να λειτουργεί νόμιμα, να συμμετέχει σε περιβαλλοντολογικές και κοινωνικές δράσεις και να μεριμνά για την υγεία και την ασφάλεια των εργαζομένων, των προϊόντων της και των καταναλωτών.\n- Το σήμα ΕΛΛΑ-ΔΙΚΑ ΜΑΣ μπορεί να εξασφαλίσει οποιαδήποτε Ελληνική παραγωγική – μεταποιητική επιχείρηση που έχει εξωστρέφεια, από οποιοδήποτε παραγωγικό κλάδο: Είτε δηλαδή παράγει τρόφιμα ή ποτά, είτε παράγει είδη προσωπικής φροντίδας, έπιπλα ή ενδύματα, μπορεί να αποκτήσει το σήμα ΕΛΛΑ-ΔΙΚΑ ΜΑΣ για τα προϊόντα της, εφ΄ όσον βέβαια πιστοποιηθεί εκπληρώνοντας τα σχετικά, αντικειμενικά κριτήρια.\nΕΛΛΑ-ΔΙΚΑ ΜΑΣ: Αγοράζουμε αυθεντικά Ελληνικά προϊόντα! Reviewed by Sahiel on 3/31/2016 Rating: 5


Έξαλλος Γρηγορίου - «Καθάρισε» δύο παίκτες στον Πανιώνιο - Sportdog.gr - Αθλητικά Νέα | Ειδήσεις | Sport\n10/03/18 - 21:40\nΈξαλλος Γρηγορίου - «Καθάρισε» δύο παίκτες στον Πανιώνιο\nΠήρε σκούπα ο Έλληνας τεχνικός μετά την αυτοκτονία με Ατρόμητο.\nΠροηγήθηκε 2-0 και ισοφαρίστηκε. Αν δεν ήταν αυτό το αποτέλεσμα αυτοκτονία για τον Πανιώνιο απέναντι στον Ατρόμητο τότε ποιο άλλο ήταν; Γι'αυτό και ο Μιχάλης Γρηγορίου ήταν εξαλλος μετά το παιχνίδι. Αποκάλυψε μάλιστα ότι Νίλσεν και Μπραχίμι «τελείωσαν» από την ομάδα του!\nΑναλυτικά, όσα ανέφερε ο Μιχάλης Γρηγορίου στη συνέντευξη Τύπου μετά το Πανιώνιος – Ατρόμητος 2-2:\n«Να εκφράσω τα συλλυπητήρια μου στην οικογένεια της Ζαχαρούλας που έφυγε από κοντά μας, να μην έχουμε κάτι ανάλογο. Η ομάδα ήταν διαφορετική σήμερα στο μεγαλύτερο διάστημα. Θέλαμε πολύ τη νίκη, φτάσαμε πολύ κοντά και θα πω ότι εγκληματίσαμε. Αντί να γίνει το 3-0 αντί να γίνει το 3-1, χαρίζουμε την μπάλα στο 93' και δεχόμαστε ένα καταπληκτικό γκολ από τον Ουάρντα. Βάσει της εικόνας των παιδιών πραγματικά εγκληματίσαμε. Μπαίνουν παίκτες αλλαγή και αντί να βοηθήσουν ήταν σαν να παίζουμε με παίκτη λιγότερο και αυτό είναι δική μου ευθύνη. Τώρα πρέπει να κερδίσουμε την Ξάνθη και να συνεχίσουμε να έχουμε τις ελπίδες μας για την 5αδα. Νομίζω ότι μπορούμε να τα καταφέρουμε, ακόμα και μετά από αυτό το αποτέλεσμα που μας αφήνει μεγάλη στεναχώρια».\nΓια το αν αναφέρεται στους Νίλσεν, Μπραχίμι: «Ναι...»\nΓια το «εγκληματίσαμε» που είπε νωρίτερα: «Πρώτος εγώ και μετά οι παίκτες μου, ανέκαθεν πάντα πρώτος εγώ. Πάντα ο προπονητής πρέπει να αναλαμβάνει την ευθύνη στα άσχημα. Ποιος έκανε παραπάνω λάθη ή όχι είναι άλλο θέμα. Πάντα μπαίνω μπροστά σε οτιδήποτε άσχημο, στα καλά είναι μπροστά οι παίκτες μου».\nΓια το αν γύριζε τον χρόνο πίσω αν θα έβαζε ξανά τον Νίλσεν: «Αν γυρίζεις τον χρόνο πίσω και πεις θα ξαναέκανε τα ίδια λάθη θα είναι κάτι χαζό. Πάντα πρέπει να μαθαίνουμε από τα λάθη μας. Θα μπορούσε να είχε πετύχει γκολ στην φάση εκεί ο Νίλσεν και να ήταν διαφορετικά τα πράγματα και θα λέγαμε διαφορετικά πράγματα».\nΨυχάρα Ατρομητάρα – Λύτρωση στο 93’ με γκολάρα Ουάρντα


Δημοτικό Σχολείο Φιλίππων: Μαρτίου 2014\nΠ α ρ α μ ύ θ ι.....\nΑναρτήθηκε από ΔΗΜΟΤΙΚΟ ΣΧΟΛΕΙΟ ΦΙΛΙΠΠΩΝ στις 1:51:00 μ.μ. Δεν υπάρχουν σχόλια:\n29 Μαρτίου 2014: Η ΩΡΑ ΤΗΣ ΓΗΣ\nΣΥΜΜΕΤΕΧΟΥΜΕ ΚΑΙ ΕΜΕΙΣ!\nΑπλά αρκεί τοΣάββατο 29/3/2014, να σβήσεις τα φώτα για μια ώρα, την Ώρα της Γης. Από 8:30 μέχρι 9:30 μ.μ.\nΑναρτήθηκε από ΔΗΜΟΤΙΚΟ ΣΧΟΛΕΙΟ ΦΙΛΙΠΠΩΝ στις 11:32:00 π.μ. Δεν υπάρχουν σχόλια:\nΑναρτήθηκε από ΔΗΜΟΤΙΚΟ ΣΧΟΛΕΙΟ ΦΙΛΙΠΠΩΝ στις 9:35:00 π.μ. Δεν υπάρχουν σχόλια:\n«Μάνες και κόρες». Στις 8 Μαρτίου γιορτάζεται σε όλο τον κόσμο η Ημέρα της Γυναίκας και έτσι το πρακτορείο Reuters φωτογράφισε στις τέσσερις άκρες του κόσμου γυναίκες-μητέρες. Οι διαφορές τους πολλές, η εκπαίδευση, οι συνθήκες διαβίωσης, η κουλτούρα. Όλες τους όμως ελπίζουν τα κορίτσια τους να έχουν καλύτερη ζωή από τις ίδιες, να καταφέρουν να σπουδάσουν και να ακολουθήσουν τα όνειρά τους, όποια και αν είναι αυτά, σε κοινωνίες όπου το φύλο τους δεν θα αποτελεί στοιχείο διάκρισης.\nΑναρτήθηκε από ΔΗΜΟΤΙΚΟ ΣΧΟΛΕΙΟ ΦΙΛΙΠΠΩΝ στις 6:57:00 μ.μ. Δεν υπάρχουν σχόλια:\nΚ Α Λ Ο Μ Α Ρ Τ Η !\nΑναρτήθηκε από ΔΗΜΟΤΙΚΟ ΣΧΟΛΕΙΟ ΦΙΛΙΠΠΩΝ στις 4:17:00 μ.μ. Δεν υπάρχουν σχόλια:\nΜε το σύνθημα «Διάβασε ένα ebook» διοργανώνονται παγκοσμίως ποικίλες εκδηλώσεις για την ηλεκτρονική ανάγνωση από τις 3 έως τις 9 Μαρτίου.\nΑναρτήθηκε από ΔΗΜΟΤΙΚΟ ΣΧΟΛΕΙΟ ΦΙΛΙΠΠΩΝ στις 4:09:00 μ.μ. Δεν υπάρχουν σχόλια:\nΦΕΡΤΕ ΤΑ ΠΙΣΩ...\nΑναρτήθηκε από ΔΗΜΟΤΙΚΟ ΣΧΟΛΕΙΟ ΦΙΛΙΠΠΩΝ στις 4:04:00 μ.μ. Δεν υπάρχουν σχόλια:\nΠ α ρ α μ ύ θ ι..... του Ο...\n29 Μαρτίου 2014: Η ΩΡΑ ΤΗΣ ΓΗΣΣΥΜΜΕΤΕΧΟΥΜΕ ΚΑΙ ...\nΜητέρες και κόρες σε όλο τον κόσμο, για την Ημέρα...\nΚ Α Λ Ο Μ Α Ρ Τ Η ! Ο Μάρτης ή Μαρτιά είναι ένα ...\nΠΑΓΚΟΣΜΙΑ ΕΒΔΟΜΑΔΑ ΨΗΦΙΑΚΟΥ ΒΙΒΛΙΟΥ Με το σύνθημα...\nBRING THEM BACK...ΦΕΡΤΕ ΤΑ ΠΙΣΩ...


Α) Γενικά στοιχεία\nΤα ελληνικά διαβατήρια εκδίδονται από τις αρμόδιες αστυνομικές Αρχές στην Ελλάδα.\nΟι Προξενικές Αρχές της Ελλάδος στο εξωτερικό είναι αρμόδιες μόνο για την παραλαβή των απαραίτητων για την έκδοση του νέου διαβατηρίου δικαιολογητικών, για την ασφαλή τους διαβίβαση στις ελληνικές Αστυνομικές Αρχές, για την παραλαβή των διαβατηρίων, καθώς και για την επίδοση τους στους ενδιαφερόμενους.\nAρμόδια Προξενική Αρχή στην Αλβανία για την έκδοση ή ανανέωση ελληνικού διαβατηρίου είναι το Προξενικό Γραφείο Πρεσβείας Τιράνων.\nΟι ενδιαφερόμενοι χρειάζεται να προσέλθουν αυτοπροσώπως στο Προξενικό Γραφείο σε ημερομηνία που θα ορισθεί από κοινού με τους υπαλλήλους αυτού.\nΒ) Απαραίτητα δικαιολογητικά:\n1. Αίτηση (συμπληρώνεται στο Προξενικό Γραφείο).\n2. Ελληνική αστυνομική ταυτότητα νέου τύπου ή (σε περίπτωση που δεν υπάρχει), ελληνικό πιστοποιητικό γέννησης (ζητείται αυτεπαγγέλτως από το Δήμο εγγραφής του ενδιαφερομένου).\n3. Προηγούμενο διαβατήριο (εφόσον πρόκειται για ανανέωση διαβατηρίου).\n4. Δύο (2) πρόσφατες (τελευταίου μήνα) έγχρωμες ψηφιακές φωτογραφίες, συγκεκριμένων τεχνικών προδιαγραφών σε ανοιχτόχρωμο φόντο, και το πρόσωπο να κοιτάει απευθείας τον φακό. Επισημαίνεται ότι εάν οι φωτογραφίες δεν πληρούν τις συγκεκριμένες τεθείσες προδιαγραφές η αίτηση απορρίπτεται από της Κεντρική Υπηρεσία Έκδοσης Διαβατηρίων στην Αθήνα.\n5. Παράβολο (αποδεικτικό πληρωμής) 84,40 ευρώ από την Alpha Bank Αλβανίας\n4. Δύο (2) πρόσφατες (τελευταίου μήνα) έγχρωμες ψηφιακές φωτογραφίες, συγκεκριμένων τεχνικών προδιαγραφών, σε ανοιχτόχρωμο φόντο, και το πρόσωπο να κοιτάει απευθείας τον φακό. Επισημαίνεται ότι εάν οι φωτογραφίες δεν πληρούν τις συγκεκριμένες τεθείσες προδιαγραφές η αίτηση απορρίπτεται από της Κεντρική Υπηρεσία Έκδοσης Διαβατηρίων στην Αθήνα.\n5. Διαβατήρια ή ταυτότητες γονέων.\n6. Παράβολο (αποδεικτικό πληρωμής) 73,60 ευρώ για τους αιτούντες κάτω των 14 ετών ή 84,40 ευρώ για τους αιτούντες άνω των 14 ετών, από την Alpha Bank Αλβανίας.\nΤα δικαιολογητικά για την έκδοση/ανανέωση διαβατηρίου ανηλίκου υποβάλουν οι γονείς ή οι ασκούντες τη γονική μέριμνα αυτού. Εάν παρίσταται ο ένας μόνον γονέας, απαιτείται η έγγραφη συναίνεση του άλλου, με επικύρωση του ιδιόχειρου της υπογραφής από δημόσια Αρχή.\nΓ) Χρήσιμες πληροφορίες:\nΓια τους αιτούντες κάτω των 14 ετών, € 73,60\nΓια τους αιτούντες άνω των 14 ετών , € 84,40\nΣε περίπτωση απόρριψης της αίτησης, ο ενδιαφερόμενος καταβάλει μόνον τα ταχυδρομικά τέλη (€ 5), για την υποβολή νέας αίτησης.\nΔιάρκεια ισχύος διαβατηρίου:\nΓια τους αιτούντες κάτω των 14 ετών, 3 έτη\nΓια τους αιτούντες άνω των 14 ετών, 5 έτη\nΧρόνος κατάθεσης αίτησης για ανανέωση διαβατηρίου:\nΗ έκδοση νέου διαβατηρίου είναι δυνατόν να ζητηθεί έως και δώδεκα (12) μήνες πριν από τη λήξη του παλαιού διαβατηρίου.\nΓια την παραλαβή του νέου διαβατηρίου απαιτείται:\n1. Αυτοπρόσωπη παρουσία του αιτούντος (σε αντίθετη περίπτωση απαιτείται εξουσιοδότηση)\n2. Η προσκόμιση του παλαιού διαβατηρίου (εφόσον πρόκειται για ανανέωση διαβατηρίου)\nΤελευταία ενημέρωση Τετάρτη, 20 Μάιος 2015


Γιούνκερ: Εμβληματική μορφή ο Κων. Μητσοτάκης | TGBNEWS\nΓιούνκερ: Εμβληματική μορφή ο Κων. Μητσοτάκης\nΕμβληματική μορφή της πολιτικής ζωής της Ελλάδας χαρακτηρίζει τον Κωνσταντίνο Μητσοτάκη ο πρόεδρος της Ευρωπαϊκής Επιτροπής Ζαν-Κλοντ Γιούνκερ, με επίσημη δήλωσή του για την απώλεια του πρώην πρωθυπουργού. Ο κ. Γιούνκερ εκφράζει τη μεγάλη λύπη του για τον θάνατο του Κ. Μητσοτάκη, τον οποίο χαρακτηρίζει «συνειδητό Ευρωπαίο», με μια πολιτική καριέρα περισσότερων από 50 ετών.\n«Η ζωή του είναι άρρηκτα συνδεδεμένη με τη σύγχρονη ιστορία της Ελλάδας και με σημαντικές στιγμές της δημιουργίας της Ευρωπαϊκής Ένωσης. »Τόσο προσωπικά, όσο και συνολικά ως Ευρωπαϊκή Επιτροπή, θα ήθελα να εκφράσω τα ειλικρινή μου συλλυπητήρια στην οικογένειά του», καταλήγει ο επικεφαλής της Κομισιόν.\nTGBNEWS: Γιούνκερ: Εμβληματική μορφή ο Κων. Μητσοτάκης


Ο Φ. Νίτσε είπε ότι ο άνθρωπος είναι γεφύρι προς τον Υπεράνθρωπο - *Διά-Κόσμος Ἑλλάς\nΑΡΧΕΓΟΝΗ ΙΣΤΟΡΙΑ Φιλοσοφία Ο Φ. Νίτσε είπε ότι ο άνθρωπος είναι γεφύρι προς τον Υπεράνθρωπο\nΟ Φ. Νίτσε είπε ότι ο άνθρωπος είναι γεφύρι προς τον Υπεράνθρωπο\non Σεπτεμβρίου 20, 2021 in ΑΡΧΕΓΟΝΗ ΙΣΤΟΡΙΑ, Φιλοσοφία\nΑΝΑΠΑΝΤΗΤΑ ΦΙΛΟΣΟΦΙΚΑ ΕΡΩΤΗΜΑΤΑ\nΕισηγούμαι ότι ο ΕΛΛΗΝΙΚΟΣ εγκέφαλος δεν θεωρεί καμμία ιδέα ταμπού ούτε είναι ερωτευμένος με ιδέες .\nΟ ελληνικός εγκέφαλος είναι ερωτευμένος με ΑΠΑΝΤΗΣΕΙΣ !\nΟ ελληνικός εγκέφαλος ΘΕΛΕΙ να υπάρχουν ΠΟΛΛΕΣ ιδέες .\nΑς φαίνονται και παράλογες εκ πρώτης όψεως . Όπως ακριβώς θέλουμε να υπάρχει ποικιλία λουλουδιών σε ένα λιβάδι . Όλα τα θεωρούμε καλά . Και τα μεγάλα και τα μικρά .\nΟ Ελληνικός εγκέφαλος ανακρίνει τις ιδέες : "Πές μου κυρία ιδέα ( όσο παράλογη και αν φαίνεσαι ) , μπορείς να με βοηθήσεις να ΚΑΤΑΝΟΗΣΩ τον κόσμο γύρω μου ; Μπορείς να μου δώσεις ΑΠΑΝΤΗΣΕΙΣ στα ερωτήματα που με βασανίζουν ; Αν με βοηθήσεις θα σε ανεβάσω σε ψηλό βάθρο και θα σε τιμώ ΕΩΣ ΟΤΟΥ ΒΡΕΘΕΙ ΑΛΛΗ ΙΔΕΑ , ΚΑΛΥΤΕΡΗ !"\nΈχει διατυπωθεί η απορία "Γιατί οι διανοούμενοι δεν προτείνουν τίποτα για την έξοδο από την κρίση που αντιμετωπίζει η ανθρωπότητα ; "\nΓια να εξηγηθεί αυτό το αναπάντεχο δεδομένο χρειαζόταν μια εξ' ίσου πρωτοποριακή και εξτρεμιστική ιδέα .\nΟ Αϊνστάϊν πρότεινε αυτή την ιδέα :\nΑυτή η τρελλή ιδέα κατόρθωσε να βάλει μια τάξη στο χάος των πειραματικών δεδομένων και μας βοήθησε να ΠΡΟΒΛΕΨΟΥΜΕ φαινόμενα ( στην ολική έκλειψη ηλίου του 1945 , ο Αϊνστάϊν πρόβλεψε ότι η γωνιακή απόσταση δύο άστρων θα φαίνεται μεγαλύτερη όταν ανάμεσά τους παρεμβάλλεται ο Ήλιος ) . Δικαιολογημένα λοιπόν η Θεωρία της Σχετικότητας είναι τοποθετημένη σε ψηλό βάθρο σήμερα ( έως ότου βρεθεί μια καλύτερη ) .\nΣήμερα έχουν συσσωρευθεί πλήθος αναπάντητα φιλοσοφικά ερωτήματα που οι διανοούμενοι δεν μπορούν να απαντήσουν ( γι' αυτό και σιωπούν ) :\n1) Ο Φ. Νίτσε είπε ότι ο άνθρωπος είναι γεφύρι προς τον Υπεράνθρωπο . Ποτέ όμως δεν μας είπε ΠΩΣ θα είναι αυτός ο Υπεράνθρωπος .\n2) Ο Καζαντζάκης είπε " Να λές ΝΑΙ στην ανάγκη , να μετουσιώνεις το αναπόφευγο σε δικιά σου λεύτερη βούληση - αυτός , ίσως, είναι ο μόνος ανθρώπινος δρόμος της λύτρωσης " .\nΌταν λέει "ΑΝΑΠΟΦΕΥΓΟ" εννοεί αυτό ΠΟΥ ΘΕΛΕΙ Η ΦΥΣΗ . Δεν μας είπε όμως τί θέλει ΣΗΜΕΡΑ η Φύση !\n7) Έχουμε δικαίωμα να κόβουμε μάρμαρα και να κάνουμε μαρμάρινους τάφους ; Ακούγεται αφελές και απλό το ερώτημα αλλά ποιός μπορεί να δώσει μια απάντηση βγαλμένη απο ΛΟΓΙΚΗ διαδικασία και όχι από το συναίσθημα ;\nΥποστηρίζω ότι η ιδέα αυτή βρέθηκε\nTags ΑΡΧΕΓΟΝΗ ΙΣΤΟΡΙΑ, Φιλοσοφία


Η Ελλάδα υπό ξένη κατοχή | EAM B' - ΥΔΡΟΧΟΟΣ\nΗ Ελλάδα υπό ξένη κατοχή. Ένα πολύπλοκο έγκλημα, που ζητά απλές απαντήσεις.\nΟι 8 ερωτήσεις, που θα πρέπει να απαντήσει ο Πρωθυπουργός, για να μην κατηγορηθεί για προδοσία.\n1) Γνώριζε ή δεν γνώριζε την πραγματική κατάσταση της οικονομίας, όταν "έβλεπε" παντού χρήματα;\n(Υπάρχει δήλωση του Διοικητή της Τράπεζας της Ελλάδας, με την οποία μας βεβαιώνει ο ίδιος πως ήταν πλήρως ενημερωμένος ο τότε αρχηγός της αντιπολίτευσης και με τα "ψέματα" εκλεγμένος σημερινός Πρωθυπουργός.)\n2) Πότε και γιατί έδωσε την εντολή σε κρατικούς υπαλλήλους να "καταμετρηθεί" και στη συνέχεια να "αποτιμηθεί" η δημόσια περιουσία;\n(Πριν ή μετά του προβλήματος της αδυναμίας δανεισμού; Αν την έδωσε μετά τη συνθήκη "συνεργασίας" με το ΔΝΤ, δικαιολογείται υποτίθεται, λόγω της αδυναμίας δανεισμού και την ανάγκη για υποθήκευση δημόσιας περιουσίας. Αν την έδωσε πριν, δεν δικαιολογείται και άρα κάτι γνώριζε, το οποίο αγνοούσαμε εμείς. Αποδεικνύεται εμμέσως με αυτόν τρόπο ότι στην πραγματικότητα μας οδήγησε ο ίδιος στην αδυναμία δανεισμού πολύ πριν υπάρξει τέτοια αδυναμία. Μας οδήγησε ο ίδιος στο ΔΝΤ, πριν μας οδηγήσουν εκεί οι αδυναμίες μας.)\n3) Πότε και γιατί δήλωσε για πρώτη φορά ότι η Ελλάδα θα χάσει ένα μέρος της εθνικής της κυριαρχίας; Τι γνώριζε και το οποίο όλοι εμείς οι υπόλοιποι αγνοούσαμε;\n(Πότε έκανε αυτές τις δηλώσεις; Όταν "έβλεπε" ακόμα χρήματα και άρα πριν καταφύγουμε στο ΔΝΤ ή μετά από αυτό; Έχει σημασία αυτό, γιατί δεν είχε λόγο να το κάνει πριν υπάρξει το πρόβλημα. Δεν είπε κάτι τέτοιο ο Πρωθυπουργός της Πορτογαλίας ή της Ιρλανδίας, που βρίσκονται σε ανάλογη κατάσταση και άρα δεν είχε λόγο να το πει και ο Πρωθυπουργός της Ελλάδας. Η δήλωσή του ήταν "προφητεία" ή μήπως "γλώσσα λανθάνουσα...", που αποκάλυπτε γνώσεις ύποπτων και μυστικών μεθοδεύσεων;)\n4) Γνώριζε ή δεν γνώριζε ότι στην Τράπεζα της Ελλάδας κάποιοι ξεκίνησαν "παιχνίδια" με τα ελληνικά ομόλογα την ημέρα που ο ίδιος "νίκησε" στις εκλογές;\n(Υπάρχει σχετική ερώτηση στη Βουλή της Βάσως Παπανδρέου. Πήγαν οι Εισαγγελείς να ελέγξουν τις φοβερές καταγγελίες; Τιμωρήθηκαν κάποιοι υπάλληλοι σε περίπτωση που αποδειχθεί ότι έκαναν επίτηδες τις εγκληματικές αλλαγές; Εντοπίστηκαν αυτοί, οι οποίοι έπαιξαν με τα ελληνικά ομόλογα; Βρέθηκαν αυτοί, οι οποίοι θησαύρισαν από την ελληνική καταστροφή; Πόσα χρήματα κέρδισαν "ελέω εξουσίας" οι κερδοσκόποι; Γιατί διατηρεί στη θέση του τον Διοικητή της Τράπεζας της Ελλάδας; Μήπως αλληλοεκβιάζονται στα πλαίσια της συνενοχής;)\n5) Τι ακριβώς συζήτησε και γιατί συναντήθηκε μυστικά με τον Διευθύνοντα Σύμβουλο της τοκογλυφικής Goldman Sachs;\n(Αποκαλύφθηκε στον τύπο η συνάντηση του "Πεντελικού", αλλά όχι και τα όσα ειπώθηκαν σ' αυτήν. Γιατί μπορεί να συναντιέται σε ένα ξενοδοχείο ένας πρωθυπουργός με έναν από τους δανειστές της χώρας μας; Είναι "φίλος" ο Έλληνας πρωθυπουργός με μια εταιρεία, με την οποία το κράτος μπορεί να έχει δικαστικές διαφορές; Είναι "φίλος" ο Έλληνας πρωθυπουργός με αυτήν την εταιρεία, που μας "έφαγε" 300 εκ. Ευρώ, για να "καλύψει" και άρα να "μαγειρέψει" τα δημοσιονομικά μας στοιχεία για 1 δις χρέους; Είναι "φίλος" ο Έλληνας πρωθυπουργός με έναν τοκογλύφο, από αυτούς που "ρήμαξαν" την Ελλάδα;)\n6) Γιατί στις αρχές του χρόνου αρνήθηκε να πάρει ομόλογα, όταν του δίνονταν με χαμηλά speads πριν τις ραγδαίες εξελίξεις, που μας οδήγησαν στην αδυναμία δανεισμού;\n(Υπάρχουν τα στοιχεία, τα οποία αποδεικνύουν ότι μπορούσαμε να καλύψουμε τις ανάγκες δανεισμού για το κρίσιμο διάστημα. Η ελληνική κυβέρνηση μπορούσε να πάρει τα χρήματα που χρειαζόταν, για να "βγάλει" σχεδόν όλη τη χρονιά. Να εξασφαλίσει τα χρήματα με τους όρους που τα έπαιρναν και όλα τα υπόλοιπα κράτη, τα οποία βρίσκονταν στην ίδια περίπου κατάσταση με την Ελλάδα. Να τα εξασφαλίσει χωρίς υποθήκες, μνημόνια και μαζικά εγκλήματα κατά των εργαζόμενων και των συνταξιούχων. Ποιος και γιατί αποφάσισε να γίνει μικρός δανεισμός; Ποιος αξιωματούχος είχε "έμπνευση" ότι προφανώς θα πάνε καλύτερα τα πράγματα, ώστε ο επόμενος δανεισμός να είναι φτηνότερος;)\n7) "Φούσκωσε" ή όχι το δημόσιο "έλλειμμα", επιβαρύνοντας ακόμα πιο πολύ την κατάσταση στο θέμα του δανεισμού, σπρώχνοντας στην πραγματικότητα ο ίδιος τη χώρα στην "αγκαλιά" του ΔΝΤ;\n(Υπάρχουν καταγγελίες της αντιπολίτευσης, οι οποίες βέβαια γίνονται για μικροκομματικές σκοπιμότητες, αλλά δεν παύουν να περιγράφουν μια αλήθεια. Μια τραγική αλήθεια, εφόσον το "έλλειμμα" του κρατικού προϋπολογισμού ήταν στην πραγματικότητα το "άλλοθι" των κερδοσκόπων, για να μας σπρώξουν στο ΔΝΤ. Στους περισσότερους οικονομικούς δείκτες υπερέχουμε πολλών άλλων κρατών, τα οποία εξακολουθούν και δανείζονται απρόσκοπτα από τις αγορές.)\n8) Από πότε συζητούσαν μεταξύ τους τα στελέχη του ΠΑΣΟΚ τη "λύση" του ΔΝΤ;\n(Υπάρχει δημόσια δήλωση του υφυπουργού οικονομικών, που μας επιβεβαιώνει ότι κάτι τέτοιοι υπήρχε στο "τραπέζι" των συζητήσεων πολύ πριν τεθεί σε όλους εμάς ως ενδεχόμενο. Κάποιοι κυβερνητικοί το συζητούσαν μεταξύ τους πολύ πριν "αποφασίσει" ο γνωστός "σκληροτράχηλος" Πρωθυπουργός να βάλει το "πιστόλι στο τραπέζι". Πολύ πριν το πάρει —άραγε επίτηδες;— και πυροβολήσει με αυτό τον ελληνικό λαό.)\nΑυτά όλα τα "λάθη" και οι "παραλείψεις" του Έλληνα Πρωθυπουργού δεν ήταν αυτά, που μας οδήγησαν στην αδυναμία δανεισμού και από εκεί στην αγκαλιά του ΔΝΤ; Είναι πλέον σίγουρο ότι στο ΔΝΤ δεν μας οδήγησε η άσχημη οικονομική μας κατάσταση. Δεν μας οδήγησε όπως δεν οδήγησε εκεί την Πορτογαλία ή την Ιρλανδία μια ανάλογη οικονομική κατάσταση. Στο ΔΝΤ μας οδήγησε ο Παπανδρέου με τα "λάθη" και τις "παραλείψεις" του. Με τα "λάθη", τα οποία έγιναν σε πολύ κατάλληλο χρόνο, για να οδηγήσουν στο ολέθριο αποτέλεσμα. Η ελληνική δικαιοσύνη δεν έχει καθήκον να δει αν πρέπει ή δεν πρέπει να υπάρχουν τα εισαγωγικά στις έννοιες "λάθος" και "παράλειψη", εφόσον μιλάμε για μια τεράστια εθνική καταστροφή;\nΑυτά τα "λάθη" δεν μας οδήγησαν στη σημερινή οικονομική "κατοχή" του ΔΝΤ; Μια "κατοχή", την οποία απέφυγαν άλλα κράτη, τα οποία βρίσκονται στην ίδια και χειρότερη με εμάς κατάσταση;\nΦέρει ευθύνες ο Πρωθυπουργός γι' αυτήν την "υποθήκευση" της πατρίδας μας;\nΦέρει ευθύνες ο Πρωθυπουργός για τη μελλοντική λεηλασία της πατρίδας μας;\nΦέρει ευθύνες ο Πρωθυπουργός για τη "δολοφονία" των συνταξιούχων της πατρίδας μας;\nΌλα αυτά τα έκανε από βλακεία ή μήπως εκτελούσε πληρωμένο "συμβόλαιο" θανάτου εις βάρος του ελληνικού λαού;\nΌταν υπάρχουν απτές και αδιάσειστες αποδείξεις πως γνώριζε την ακριβή οικονομική κατάσταση της χώρας πριν τις εκλογές, δεν μπορεί σε καμία περίπτωση και με καμία λογική να εξηγηθεί ο προεκλογικός του λόγος. Δεν υπάρχει λογική στο να φέρεται κάποιος "αυτοκτονικά", υποσχόμενος στους πάντες τα πάντα, μόνο και μόνο για να καθίσει για λίγες ημέρες στην πρωθυπουργική "καρέκλα". Άρα; Άρα κάτι άλλο θα είχε στο μυαλό του, διεκδικώντας με αυτόν τον τρόπο την εξουσία. Κάποιο προσωπικό κέρδος θ' αναζητούσε από την εκ των δεδομένων αποτυχημένη πρωθυπουργική θητεία. Την εκ των δεδομένων αποτυχημένη, εφόσον στηριζόταν σε δεδομένα τα οποία δεν ίσχυαν και άρα ήταν μαθηματικά βέβαιον ότι δεν θα μπορούσε να εκπληρώσει τις υποσχέσεις του. Την εις γνώση του μία και μοναδική θητεία, εφόσον ο ίδιος μας ανακοίνωσε ότι θα κάνει ό,τι είναι να κάνει, χωρίς να τον ενδιαφέρει αν δεν θα ξαναγίνει πρωθυπουργός, πράγμα πρωτοφανές για τα ελληνικά δεδομένα.\nΚατάλαβε ο αναγνώστης τι λέμε; Ο Παπανδρέου γνώριζε το "ύψος" της κατάστασης πριν "βουτήξει" στο "κενό", παρασέρνοντας το ελληνικό κράτος στην καταστροφή. Πρέπει να δώσει εξηγήσεις, γιατί τα πράγματα, τα οποία είδαμε να συμβαίνουν, είναι και φαίνονται ανεξήγητα. Ποιος θα ρίσκαρε να ξεφτιλισθεί τόσο πολύ για μια τόσο ταπεινωτική και άδοξη πρωθυπουργική θητεία, αν δεν είχε άλλους στόχους στο μυαλό του; Ποιος θα ρίσκαρε να γίνει το πιο μισητό πρόσωπο στην ελληνική κοινωνία για ψήγματα δόξας μέσα από μια "κλεμμένη" νίκη; Ποιος θα έπαιρνε την προσωπική ευθύνη να περάσει ένα τέτοιο "μνημόνιο" εθνικής υποταγής μέσα από τη Βουλή με απλή κοινοβουλευτική πλειοψηφία;\nΓιατί να πάρει ένας νέος πρωθυπουργός ένα τόσο τεράστιο προσωπικό ρίσκο για μια κατάσταση, η οποία —σύμφωνα με τα λεγόμενά του— ήταν αναπόφευκτη και άρα θα μπορούσε να τη "μοιραστεί"; Γιατί να πάρει ένας νόμιμα εκλεγμένος πρωθυπουργός την απόφαση να κάνει συνταγματικό έγκλημα, για μια κατάσταση για την οποία δεν ευθύνεται ο ίδιος; Η βλακεία δεν δικαιολογεί τίποτε σ' αυτήν την περίπτωση …ακόμα κι αν αναφερόμαστε στον Giorgo. Άρα τι αναζητούμε; Το προσωπικό κέρδος. Κάτι κέρδισε ο Γιωργάκης από αυτήν την "άδοξη" θητεία του και αυτό το κέρδος μάλλον είναι πολύ μεγάλο. Κάτι κέρδισε η οικογένειά του, για να ρισκάρει το τέλος της "βασιλείας" της στην Ελλάδα με αυτήν τη θητεία. Κάτι πολύ μεγάλο. Δισεκατομμύρια μεγάλο.\nΉταν τυχαίο, που ανακοίνωσε την είσοδό μας στο ΔΝΤ από το Καστελόριζο;\nΣτην πιο δύσκολη ώρα για τον ελληνικό λαό ποια ήταν η επείγουσα δουλειά του Πρωθυπουργού, ώστε να βρεθεί στο ακριτικό νησί; Γιατί δεν βρισκόταν ο ίδιος ως πρόσωπο ανάμεσα στη μεγάλη μάζα του ελληνικού λαού και άρα στην Πρωτεύουσα και επέλεξε να βρίσκεται σε ένα απομονωμένο νησί ανάμεσα σε λίγους αγαθούς και αδύναμους γέροντες, οι οποίοι από ευγένεια και μόνον θα έσπευδαν να τον χαιρετήσουν;\nΣτην πιο δύσκολη ώρα για έναν Πρωθυπουργό —και η οποία είναι η ανακοίνωση μιας εθνικής καταστροφής— γιατί επέλεξε ο Παπανδρέου να μην βρίσκεται ανάμεσα στη μεγάλη μάζα των συνεργατών του και επέλεξε τη "μοναξιά" του Καστελόριζου;\nΣτην πιο επείγουσα και συναισθηματικά φορτισμένη ώρα για έναν πολιτικό ηγέτη, γιατί επέλεξε τη μαγνητοσκοπημένη "κονσέρβα", για να κάνει την ανακοίνωσή του;\nΓιατί λοιπόν ο Έλληνας Πρωθυπουργός επέλεξε να κάνει την πιο θλιβερή ανακοίνωση της μεταπολεμικής μας ιστορίας από το Καστελόριζο;\nΜήπως φοβόταν τη βίαιη αντίδραση του λαού και ήθελε —μέσω της τεχνολογίας— να εξασφαλίσει χρόνο για την ασφαλή διαφυγή του; Μήπως θυμόταν τον παππού του, που σε ανάλογη —προδοτική και ανθελληνική— κατάσταση έκλαιγε και κρυβόταν στα ξενοδοχεία, για ν' αποφύγει την αντίδραση του ελληνικού λαού; Αυτό φοβήθηκε και ο Γιώργος και δεν ήθελε να επαναληφθεί η ίδια οικογενειακή ιστορία; Μήπως υπήρχε σχέδιο διαφυγής από εκεί; Μήπως την ώρα που "έτρωγε" ο λαός την "κονσέρβα", ο ίδιος και οι συνεργάτες του είχαν επιβιβαστεί σε σκάφη με αναμμένες μηχανές έτοιμα να αποπλεύσουν προς Ανατολάς; Πού θα πήγαινε τελικά; Στην Τουρκία των "φίλων" του ή στο Ισραήλ των "συμπατριωτών" του; Πόση ώρα απέχει το Ισραήλ από το Καστελόριζο με ταχύπλοο;\nΥπάρχει Δικαιοσύνη στην Ελλάδα; Τους δικαστικούς θα τους βλέπουμε να επεμβαίνουν μόνον όταν απειλούνται οι μισθοί και τα επιδόματά τους; Τώρα δεν πρέπει να επέμβουν, που απειλείται η πατρίδα μας; Τώρα δεν πρέπει να επέμβουν, όταν είναι οφθαλμοφανές ότι υπάρχουν "σκοτεινά" σημεία σε μια πολύ επικίνδυνη εθνική κατάσταση; Δεν χρειάζεται να κάνουν ακραία πράγματα. Να κάνουν αυτά για τα οποία πληρώνονται να κάνουν. Να διερευνήσουν την υπόθεση. Να διερευνήσουν τα αίτια, που οδηγηθήκαμε στην υποταγή στο ΔΝΤ. Δεν είναι δυνατόν σε έναν υπερχρεωμένο δυτικό κόσμο μόνον η Ελλάδα να αντιμετωπίστηκε σαν "Μπανανία". Οδηγηθήκαμε εκεί τυχαία και από λάθη ή μήπως κάποιοι ηγέτες μας, τους οποίους εμπιστευτήκαμε, μας πρόδωσαν και μας οδήγησαν εκεί εκ του πονηρού και βέβαια με το αζημίωτο;\nΑυτήν τη στιγμή η πατρίδα μας βρίσκεται στην κυριολεξία υπό ξένη κατοχή και ό,τι αυτό συνεπάγεται. Ξένοι άνθρωποι αποφασίζουν για τις συντάξεις και τους μισθούς των Ελλήνων. Κάποιος τους έφερε όλους αυτούς εδώ και τους έδωσε τέτοια δικαιώματα. Ξένοι άνθρωποι συνάπτουν δάνεια στο όνομα των Ελλήνων και εξοφλούν τοκογλύφους για παράνομες πράξεις. Κάποιος τους έδωσε το δικαίωμα της "υπογραφής", για να δεσμεύουν σε μακροχρόνιες επώδυνες υποχρεώσεις τον ελληνικό λαό. Ξένοι άνθρωποι καταμετρούν, αποτιμούν και διεκδικούν εθνική δημόσια περιουσία. Κάποιος τους έδωσε το νομικό δικαίωμα να το κάνουν αυτό.\nΑς καλέσει ο Εισαγγελέας του Αρείου Πάγου τον Πρωθυπουργό, για να του ζητήσει εξηγήσεις για το πώς φτάσαμε στην ξένη "κατοχή". Ας τον καλέσει και ας του θέσει τα παραπάνω ερωτήματα, τα οποία "εξηγούν" με εντελώς διαφορετικό τρόπο από αυτόν που ισχυρίζεται η κυβέρνηση για το πώς φτάσαμε σ' αυτήν την ξένη κατοχή. Ας του ζητήσει ν' ανοίξει οικειοθελώς τους δικούς του τραπεζικούς λογαριασμούς, αλλά και αυτούς της οικογένειάς του. Μέχρι πότε οι Έλληνες πολιτικοί θ' απολαμβάνουν την απόλυτη ασυλία; Ο Πρόεδρος των ΗΠΑ κλήθηκε για εξηγήσεις στη δικαιοσύνη για μια ασήμαντη Λεβίνσκι. Ο Πρωθυπουργός της Ελλάδας δεν πρέπει να κληθεί, όταν υπάρχουν σοβαρές υπόνοιες για μεγάλα εθνικά εγκλήματα;\nΌλα αυτά είναι ερωτήματα, τα οποία πρέπει να απαντηθούν από αυτόν, ο οποίος μπορεί να δώσει απαντήσεις και αυτός είναι μόνον ο Γιωργάκης. Ο ελληνικός λαός θα "περιμένει". Είναι πολύ θυμωμένος με όλους και δεν θα "περιμένει" για πολύ. Ας το γνωρίζουν αυτό όλες οι μορφές εξουσίας, γιατί κανείς δεν είναι αμέτοχος με το μέγα έγκλημα που συντελέστηκε εις βάρος του. Σύντομα θα ξεσπάσει αυτός ο λαός και αλίμονο σ' αυτόν που θα βρεθεί να κάνει το λάθος πράγμα τη λάθος ώρα. Αλίμονο στους "Εφιάλτες" αυτού του λαού.\n11 ΣΧΟΛΙΑ ΣΤΟ ΑΡΘΡΟ:\nhttp://eamb-ydrohoos.blogspot.com/2010/07/blog-post_14.html?showComment=1279130157151#c2964550955308230006'> July 14, 2010 at 8:55 PM\nΔΙΑΒΑΣΤΕ ΚΑΙ ΑΥΤΟ ΤΟ ΑΡΘΡΟ\nΈπρεπε να βγεί το stratfor να τα πεί για να δώσουμε σημασία στις καταγγελίες του Έλληνα καθηγητή στην Ουάσιγκτον!\nhttp://eamb-ydrohoos.blogspot.com/2010/07/blog-post_14.html?showComment=1279289885894#c4262001341092801729'> July 16, 2010 at 5:18 PM\nhttp://eamb-ydrohoos.blogspot.com/2010/07/blog-post_14.html?showComment=1279462905059#c5093079319174375789'> July 18, 2010 at 5:21 PM\n.Ένας Ιταλός φίλος μου που είχε έρθει διακοπές πριν ένα μήνα μαζί με την γυναίκα του και δύο παιδάκια 2 και 3 χρονών, μου είπε ότι τον στρίμωξαν 4 άτομα μέρα μεσημέρι μέσα στο βαγόνι του μετρό και του πήραν ό,τι είχε στις τσέπες του, λεφτά, κινητό, διαβατήρια. Δεν έφερε καμιά αντίσταση γιατί μου είπε ότι φοβήθηκε για τα παιδιά του που ήταν μπροστά. Αμέσως κατέβηκε και πήγε στο πρώτο αστυνομικό μπουρδέλο που βρήκε. Εκεί ο υπάλληλος του Χρυσοχόου έγραψε “lost” στην αναφορά που αφορούσε το πορτοφόλι. “Not lost, stolen” υποστήριξε ο Ιταλός, “No,” επέμεινε αυστηρά ο ένστολος ρουφιάνος, “lost” αλλιώς μην την υπογράφεις. Η εντολή είναι σαφής: Να πνίγουν όσες περιπτώσεις μπορούν για να μην φουσκώνουν οι στατιστικές. Να είναι αόρατοι σε όλους τους τσαμπουκάδες και να μην πειράζουν τους τριτοκοσμικούς πορτοφολάδες. Το ότι δεν μπορούν να κυκλοφορήσουν πουθενά οι τουρίστες στην Αθήνα χωρίς να γίνουν εύκολος στόχος ληστείας και αρπαγής δεν λένε κουβέντα οι φιλελεύθερες φυλλάδες, αλλά ούτε και οι προοδευτικές. Σε ένα-δυό χρόνια δεν θα πατάει κανένας ξένος εκτός από τα σκουπίδια που θα έρχονται για να μπεκρουλιάσουν από κεκτημένη μπυροταχύτητα.\nΗ μαφία του ΔΝΤ και τα υπαλληλάκια της τώρα νανουρίζουν τα θύματα για να μην φέρουν αντίσταση. Κάνει και ζέστη για πορείες, φωτιές και δακρυγόνα καλοκαιριάτικα. Τον χειμώνα οι μασονάτοι θα φορέσουν την άλλη μουτσούνα, εκείνη του καταστολέα και το σκηνικό θα αλλάξει.\nΌμως τρελοί υπάρχουν τώρα σε όλα τα πόστα. Ακούω και βλέπω αρκετούς με στολή μπάτσου να γαμοσταυρίζουν καθημερινά τον Χρυσοχόο, τον Γαπροδότη και την συμμορία τους που διαλύουν ό,τι έχει μείνει όρθιο . Είναι κι αυτοί λεηλατημένοι και τσαντισμένοι πολίτες όπως αρκετοί από εμάς και δεν θα τραβήξουν πολύ ανηφόρα ακόμα φορτωμένοι με τις αλυσίδες των σκλάβων και να τους φτύνει κι ο κόσμος αποπάνω.\nΟι πραιτωριανοί έχουν αρχίσει να αποθέτουν τα ακόντια. Αυτό έχει αλλάξει στην Ελλάδα σήμερα και αλίμονο σε εκείνους που δεν το πρόσεξαν ακόμα ή που επιμένουν να το αγνοούν. Το επόμενο βήμα είναι η ολοκλήρωση του σχηματισμού της κρίσιμης μάζας των απηυδισμένων ανέργων. Όταν κοπούν και οι συντάξεις των γονιών που χαρτζιλικώνουν με το υστέρημά τους τους νεότερους και τους κρατάνε μακριά από φασαρίες, τότε θα έχει το πολύ ενδιαφέρον. Τόσα χρόνια στα γήπεδα η νεολαία έχει κάνει καλό φροντιστήριο. Μόνο που τώρα δεν θα χτυπιώνται μεταξύ τους ή με τα ΜΑΤ, αλλά θα κυνηγάνε όλοι μαζί τους άρχοντες του αγώνα και όλη την ομοσπονδία. Ύστερα έπεται η εθνική καταστροφή και το μεγάλο ξεκαθάρισμα.\nhttp://eamb-ydrohoos.blogspot.com/2010/07/blog-post_14.html?showComment=1279463482264#c4704478320876785633'> July 18, 2010 at 5:31 PM\nΓεια σου samarina!\nΈγραψες: "Όταν κοπούν και οι συντάξεις των γονιών που χαρτζιλικώνουν με το υστέρημά τους τους νεότερους και τους κρατάνε μακριά από φασαρίες, τότε θα έχει το πολύ ενδιαφέρον."\nhttp://eamb-ydrohoos.blogspot.com/2010/07/blog-post_14.html?showComment=1279465488949#c1517234053861100710'> July 18, 2010 at 6:04 PM\nΠρος την ομάδα σας....\nΚάπου διάβασα σχόλιο του Κ.Μπετινάκη(σε άρθρο σας)ο οποίος κατά καιρούς εμφανιζόταν στον τηλεοπτικό σταθμό BLUE SKY.\nΔράττομαι της ευκαιρίας να σας ρωτήσω αν έχει πεσει στην αντίληψή σας η διακοπή της εκπομπής του προαναφερθέντος τηλεοπτικού σταθμού.\nΥπενθυμίζω ότι υπάρχει δυνατότητα μέσω της διεύθυνσης www.blueskytv.gr\nEυχαριστώ για την φιλοξενία σας.\nhttp://eamb-ydrohoos.blogspot.com/2010/07/blog-post_14.html?showComment=1279465823174#c2753404295442232444'> July 18, 2010 at 6:10 PM\nΔεν γνωρίζουμε κάτι σχετικό με τον εν λόγω τηλεοπτικό σταθμό, ούτε καν για το σχόλιο του κυρίου Μπετινάκη, αν και - ομολογουμένως - θα θέλαμε να το διαβάσουμε.\nhttp://eamb-ydrohoos.blogspot.com/2010/07/blog-post_14.html?showComment=1279680129539#c1016964073956897484'> July 21, 2010 at 5:42 AM\nεδώ Kraximus, πέρασα να σας πω καλό καλοκαίρι και καλή δύναμη μιας και για 13 μήνες και κάτι δεν θα μπορώ να είμαι ενεργός blogger.\nΣας αφήνω την τελευταία μου παρέμβαση για την οποία θα χρειαστείτε μπόλικη υπομονή για να την διαβάσετε σε όλο της το φάσμα και τη δομή.\nμε τίτλο : Ο.. Σωκράτης μέσα μου αναρωτιέται.. Αν όχι, πώς;; Κι αν ναι, γιατί..;; -”ΚΟΚΚΙΝΟΣ ΦΑΚΕΛΟΣ”-\n"....Το “καλύτερο” από άνθρωπο σε άνθρωπο προφανώς και διαφέρει αλλά αν μπορούσα να δώσω έναν ορισμό θα ήταν περισσότερο “η συνείδηση με την οποία μπορείς να πεθάνεις” παρά “αυτή με την οποία μπορείς να ζήσεις”. Αν έχεις συνείδηση...."\nhttp://eamb-ydrohoos.blogspot.com/2010/07/blog-post_14.html?showComment=1280611659654#c6151353376558075123'> August 1, 2010 at 12:27 AM\nΠοιά κατοχή ρε άσχετοι;!!! Κατοχή έχουμε όταν μια εχθρική χώρα καταλαμβάνει μια άλλη δια της βίας. Η Ελλάδα οικειοθελώς συμμετέχει στο ΔΝΤ, χρόνια τώρα. Απλά ήρθε η ώρα να χρησιμοποιήσει αυτό τον μηχανισμό και μάλιστα δανειζόμενη 32 φορές το ποσό με το οποίο συμμετέχει στο ΔΝΤ. Πόση ασχετοσύνη και πόσος λαικισμός πια σε αυτή τη χώρα! Αλλά γι' αυτό έχουμε τέτοιους πολιτικούς και τέτοια κόμματα. Έχουμε τους πολιτικούς και τα κόμματα που μας αξίζουν.\nhttp://eamb-ydrohoos.blogspot.com/2010/07/blog-post_14.html?showComment=1282569390943#c9049531729733245284'> August 23, 2010 at 4:16 PM\nαπό το 1980 όλοι οι πολιτικοί λέγανε ''σφίξτε κι άλλο το ζωνάρι''\nκαι όλα αυτά τα χρόνια το έσφιγε ο Ιδιωτικός Υπάλληλος και ο Ελεύθερος Επαγγελματίας για να πλουτίζουν οι δημόσιοι υπαλληλοι με τα εφαπαξ, τους βαρβάτους μισθούς και τα επιδόματά τους.\nόλοι οι πολιτικοί τόσα χρόνια αυτό κάνανε\nκαι ενώ είχαμε κάποια στιγμή το πρόβλημα, δώστου και συνεχίζαμε να δανειζόμασε\nκαι είρθε η ώρα να το πληρώσουμε τώρα\nhttp://eamb-ydrohoos.blogspot.com/2010/07/blog-post_14.html?showComment=1288280507904#c3108944521517148258'> October 28, 2010 at 6:41 PM\nΠρος τον Ανωνυμο #8\nΦιλαράκι, είσαι Ο άσχετος! Για τιμωρία, μελέτησε, ξαναμελέτησε και έλα μετά να ζητήσεις συγνώμη που μίλησες για άσχετους\nhttp://eamb-ydrohoos.blogspot.com/2010/07/blog-post_14.html?showComment=1298626191216#c6331056405300540110'> February 25, 2011 at 11:29 AM\nΜΗΝΥΣΗ ΚΑΤΑ ΤΗΣ ΚΥΒΕΡΝΗΣΗΣ ΓΙΑ ΕΣΧΑΤΗ ΠΡΟΔΟΣΙΑ.wmv


22χρονη Μητέρα που τραγουδούσε νανουρίσμα τη στιγμή που έπνιγε τα 3 της ανήλικα παιδιά μέχρι θανάτου\nΜια μητέρα στο Φοίνιξ της Αριζόνα, φέρεται να σκότωσε τα τρία της παιδιά ηλικίας 3 και 1 έτους και 7 μηνών, πνίγοντας το καθένα από αυτά στο σπίτι, ενώ δύο μέλη της οικογένειας κάθονταν στο σαλόνι χωρίς να γνωρίζουν κάτι, σύμφωνα με αναφορές της Daily Mail. Τους τραγουδούσε νανουρίσματα καθώς αφαιρούσε τη ζωή τους και «έβαλε όλα τα παιδιά σε μια θέση στον καναπέ του σαλονιού σαν να κοιμόντουσαν» σύμφωνα με τα έγγραφα του δικαστηρίου. Η Ρέιτσελ Χένρι, 22 ετών, «είχε εθισμό στη μεθαμφεταμίνη και συμπεριφερόταν παράξενα τις τελευταίες ημέρες», λένε τα μέλη της οικογένειας.\nΣύμφωνα με την Fox News, η Χένρι σκότωσε πρώτα την κόρη της ενός έτους τοποθετώντας το χέρι της στο στόμα της μέχρι να σταματήσει να αναπνέει. «Η Ρέιτσελ ήξερε ότι σκότωσε το κοριτσάκι όταν σταμάτησε να κλωτσάει», δήλωσε ένας αστυνομικός του Φοίνιξ. Σκότωσε το κοριτσάκι δίπλα στο μεγαλύτερο παιδί της, ένα 3χρονο αγόρι που όταν συνειδητοποίησε τι έκανε η μητέρα του, φώναζε «Όχι» και την χτύπησε, χωρίς να καταφέρει πολλά.\nΗ Χένρι άφησε το νεκρό μωρό στην κρεβατοκάμαρά της που βρίσκεται στο πίσω μέρος του σπιτιού ενώ πήγε να κυνηγήσει τον γιο της. Τότε μια θεία και ο πατέρας των παιδιών ήρθαν σπίτι και έπαιξαν με τα παιδιά. Στη συνέχεια, η Χένρι πήρε το αγόρι στην κρεβατοκάμαρά της με το πρόσχημα ότι χρειαζόταν να αλλάξει το εσώρουχό του.\nΜέσα στο δωμάτιο, η Χένρι φέρεται να έβαλε το αγόρι στο πάτωμα, το ακινητοποίησε και το έπνιξε καλύπτοντας τη μύτη και το στόμα του με τα χέρια της μέχρι να πεθάνει. Σύμφωνα με πηγές, μια αστυνομική έκθεση ανέφερε, «Η Ρέιτσελ τραγουδούσε στον 3χρονο καθώς γρατσούνισε το στήθος της και την τσίμπησε.» Τέλος, έστρεψε την προσοχή της στο μικρότερο μωρό της, ένα κοριτσάκι 7 μηνών. Τάισε πρώτα το μωρό και περίμενε μέχρι να κοιμηθεί. Της τραγουδούσε ενώ την έπνιγε και τα μέλη της οικογένειας της ήταν στο διπλανό δωμάτιο.\nΣτη συνέχεια, η Χένρι πήρε τα πτώματα των παιδιών της και τα έβαλε στον καναπέ σαν να κοιμόντουσαν και δεν ανέφερε τίποτα στα μέλη της οικογένειας. Η αστυνομία έλαβε ένα τηλεφώνημα για τα νεκρά παιδιά από μια γυναίκα στις 7.20 μμ. Κλήθηκε ασθενοφόρο και οι διασώστες προσπάθησαν να ανανήψουν τα παιδιά αλλά μάταια. Η Χένρι παραδέχτηκε τις δολοφονίες αφού τέθηκε υπό κράτηση και πλέον κατηγορείται για τρεις δολοφονίες πρώτου βαθμού.\nTags: ΔΟΛΟΦΟΝΙΑ, ΜΗΤΡΟΚΤΟΝΟΣ, ΠΑΙΔΕΙΑ


Η Megan Fox επιβεβαίωσε ότι βρίσκεται σε διαδικασία αφαίρεσης του Marilyn Monroe\ntattoo που έχει στο δεξί της μπράτσο, υποστηρίζοντας ότι δεν θέλει να την επηρεάσει ο δυσλειτουργικός χαρακτήρας της ξανθιάς superstar στην συνέχεια της καριέρας της.\nΗ 25χρονη star δήλωσε στο ιταλικό περιοδικό Amica ότι ήδη βρίσκεται σε διαδικασία αφαίρεσης του με laser. Είπε: «Το αφαιρώ, μου φέρνει αρκετή αρνητική ενέργεια και προτιμώ να μην υπάρχει στο σώμα μου. Η Marilyn υπέφερε από ψυχολογικές διαταραχές, ήταν ένας πολύ δυστυχισμένος άνθρωπος. Δεν θέλω να έχω τόση αρνητική επιρροή στην ζωή μου και στην καριέρα μου.»\nΗ ίδια βέβαια, το 2009, όταν είχε χτυπήσει το tattoo, είχε εντελώς διαφορετικό σκεπτικό.


ΙΚΑΡΙΟΛΟΓΟΣ: ΤΕΛΗ ΚΥΚΛΟΦΟΡΙΑΣ 2017. ΑΝΑΛΥΤΙΚΟΙ ΠΙΝΑΚΕΣ\nΤΕΛΗ ΚΥΚΛΟΦΟΡΙΑΣ 2017. ΑΝΑΛΥΤΙΚΟΙ ΠΙΝΑΚΕΣ\nΤα Τέλη Κυκλοφορίας θα υπολογιστούν και φέτος, όπως και πέρσι. Δεν θα αποσταλούν αλλά οι ιδιοκτήτες πρέπει να τα τυπώσουν μέσω της εφαρμογής του Υπ. Οικονομικών, του Taxisnet και στην συνέχεια να τα πληρώσουν σε οποιαδήποτε Τράπεζα, ή μέσω Internet.\nΗ πληρωμή γίνεται εφ΄ άπαξ μέχρι 30 Δεκεμβρίου 2016 (εκτός αν δοθεί μικρή παράταση).\nΣε περίπτωση μη πληρωμής το πρόστιμο είναι ίσο με τα Τέλη Κυκλοφορίας (π.χ. για τέλη 240 €, πρόστιμο 240 €, συνολικά 480 €).\nΤο 2017 θα συνεχίσουν να μην πληρώνουν Τέλη Κυκλοφορίας όσα μοντέλα εκπέμπουν ρύπους (διοξείδιο του άνθρακα) κάτω από 90 γραμμάρια ανά χιλιόμετρο. Τα «πράσινα» μοντέλα δηλαδή τα υβριδικά, ηλεκτρικά και plugin υβριδικά επίσης δεν πληρώνουν Τέλη.\nΑναλυτικά τα Τέλη Κυκλοφορίας στον παρακάτω Πίνακα:\nΑναρτήθηκε από sarados choutridis στις 12:21 μ.μ.


Θυμάστε το “True Lies” με τον Arnold Schwarzenegger; Ετοιμάζεται τηλεοπτική σειρά από το CBS - Unboxholics.com\nΗ cult ταινία έρχεται στη μικρή οθόνη!\n11 Φεβρουαρίου 2021 20:42\nΘυμάστε το “True Lies” του James Cameron με τον Arnold Schwarzenegger και την Jamie Lee Curtis; To 1994 όταν κυκλοφόρησε είχε γνωρίσει τεράστια επιτυχία στο box office και έμελλε να γίνει “hit” και να μείνει στο χρόνο. Γνωρίζουμε από το 2018 ότι ο Cameron θέλει να επιστρέψει στο franchise και όπως όλα δείχνουν το project έχει κάνει βήματα μπροστά, αφού το CBS «παρήγγειλε» τον πιλότο της σειράς από τον Matt Nix, τον McG και τον Cameron.\nΝαι, γνωρίζαμε πως το True Lies θέλει να επιστρέψει λίγο διαφορετικά στις οθόνες μας, ως ένα reboot τηλεοπτικό σόου αυτή τη φορά και όπως όλα δείχνουν πλέον είναι σε καλό δρόμο, με την παραγωγή να έχει αναλάβει η 20th Television. Ο Nix, ο οποίος είναι γνωστός από το “Burn Notice” θα γράψει το σενάριο του πιλότου, ενώ ο McG του "Charlie’s Angels" θα καθίσει στη σκηνοθετική καρέκλα. Αυτή τη στιγμή δεν έγινε τελείως γνωστό τί ρόλο θα έχει ο Cameron σε αυτό το project, αν θα σκηνοθετήσει κάποιο επεισόδιο ή αν απλά θα βρίσκεται στην παραγωγή της σειράς.\nΠάντως, ο McG ήθελε εδώ και πολλά χρόνια να φέρει το True Lies στην τηλεόραση, από το 2016 κιόλας, από τότε που υπέγραψε με την 20th Television, ενώ το 2019 είχε μεταφέρει ότι όταν κυκλοφορήσει η σειρά, ίσως παίξει απευθείας στο Disney Plus, μιας και η Disney έχει τα δικαιώματα.\nTags: true lies james cameron cbs cbs all access disney+ 20th century fox mcg matt nix\nΈρχεται η τηλεοπτική διασκευή του True Lies


Ο καφές είναι ένα πολύπλοκο μείγμα εκατοντάδων χημικών συστατικών, πολλά από τα οποία έχουν βιολογική δράση (θετική ή αρνητική). Περιέχει υδατάνθρακες, όπως σουκρόζη, ολιγοσακχαρίτες της μαννόζης και φυτικές ίνες. Οι ίνες περνούν, εν μέρει, στο διηθημένο καφέ και το περιεχόμενο τους είναι 0,47-0,75 g ανά 100 ml καφέ. Επίσης, ο καφές περιέχει τανίνες και φυτικό οξύ. Από τα λιπίδια του καφέ τα πιο βασικά είναι οι διτερπενικές αλκοόλες: καχεόλη και καφεστόλη. Άλλα συστατικά είναι πρωτεΐνες, αζωτούχα συστατικά (όπως καφεΐνη, θεοβρωμίνη και ίχνη θεοφυλλίνης), βιταμίνες (όπως η νιασίνη, η πρόδρομη μορφή της η τριγονελλίνη, και η βιταμίνη Ε).\nΌλο και περισσότερα επιστημονικά δεδομένα δείχνουν ότι η κατανάλωση συγκεκριμένων τύπων καφέ σχετίζεται με μειωμένη συχνότητα ορισμένων μορφών καρκίνου, περιλαμβανομένου του προστάτη. Ο καφές αναστέλλει την πρόοδο του καρκίνου του προστάτη αλλά ο μηχανισμός μέσω του οποίου δρα στα καρκινικά κύτταρα παραμένει ασαφής.\nΤώρα, μια μελέτη που δημοσιεύθηκε το περιοδικό The Prostate από Ιάπωνες ερευνητές εντόπισε δύο συστατικά του καφέ -την καφεστόλη και την οξική καχεόλη- που επιβραδύνουν τον καρκίνο του προστάτη στα ποντίκια. Η μελέτη παρουσιάστηκε στο ετήσιο συνέδριο της Ευρωπαϊκής Εταιρείας Ουρολογίας στη Βαρκελώνη.\nΠρόκειται για πιλοτική μελέτη που έγινε από ομάδα ειδικών της Σχολής Ιατρικής Επιστήμης του Kanazawa University, η οποία έγινε σε ανθεκτικά καρκινικά κύτταρα σε κυτταρικές καλλιέργειες ποντικιών.\nΟι ερευνητές εξέτασαν τις επιδράσεις δύο συστατικών του καφέ, της καφεστόλης και της οξικής καχεόλης σε καρκινικά κύτταρα του προστάτη σε ποντίκια. Διαπίστωσαν ότι οι εν λόγω ουσίες μπορούσαν να αναστείλουν την ανάπτυξη των καρκινικών κυττάρων τα οποία μάλιστα είχαν αναπτύξει αντίσταση στην καμπαζιταξέλη, μια αντικαρκινική ουσία με ευρεία χρήση.\nΗ καχεόλη και η καφεστόλη βρίσκονται στην ποικιλία Arabica του καφέ. Αυτές οι δύο χημικές ενώσεις υπάρχουν περισσότερο σε κάποιους καφέδες (π.χ. στον εσπρέσο) και λιγότερο σε άλλου γιατί φιλτράρονται (π.χ. στον καφέ φίλτρου). Το περιεχόμενό τους κυμαίνεται από 0,1-4,4 mg ανά φλιτζάνι καφέ. Απελευθερώνονται από τα ψημένα και αλεσμένα φασόλια του καφέ με το ζεστό νερό, ενώ το φίλτρο εμποδίζει να περάσουν στο τελικό παρασκεύασμα. Το μεγαλύτερο προς μικρότερο περιεχόμενο έχουν κατά σειρά: ελληνικός / τούρκικος, φίλτρο από δοχείο με έμβολο, βρασμένος, μόκα, εσπρέσο, στιγμιαίος, διηθημένος (percolated), φίλτρο.\nΟι ερευνητές εξέτασαν έξι συστατικά που περιέχονται στον καφέ σε σχέση πάντα με τον πολλαπλασιασμό των καρκινικών κυττάρων του προστάτη σε συνθήκες in vitro (σε εργαστηριακά δισκία). Παρατήρησαν ότι η οξική καχεόλη και η καφεστόλη συντελούσαν σε βραδύτερη ανάπτυξη των καρκινικών κυττάρων. Τα άλλα τέσσερα συστατικά που εξέτασαν ήταν η καφεΐνη, το καφεϊκό οξύ, το χλωρογενικό οξύ και η υδροχλωρική τριγωνελλίνη.\nΜεταξύ των αξιολογούμενων ενώσεων, μόνο η οξική καχεόλη και η καφεστόλη βρέθηκε ότι αναστέλλουν τον πολλαπλασιασμό και τη μετάσταση των καρκινικών κυττάρων του προστάτη με τρόπο που εξαρτάται από τη δοσολογία.\nΟι επιστήμονες τέσταραν τα δύο συστατικά σε καρκινικά προστατικά κύτταρα που μεταμοσχεύθηκαν σε 16 ποντίκια: 4 αποτέλεσαν την ομάδα ελέγχου, 4 έλαβαν οξική καχεόλη και σε άλλα 4 καφεστόλη, ενώ στα υπόλοιπα δόθηκε συνδυασμός καφεστόλης και οξικής καχεόλης. Παρατήρησαν μειωμένη ανάπτυξη και των μεταμοσχευμένων ογκοκυττάρων, γεγονός που δείχνει ότι τα δύο συστατικά έχουν επίδραση και σε ανθεκτικά καρκινικά κύτταρα στις υπάρχουσες αντικαρκινικές θεραπείες.\nΟι ερευνητές έγραψαν ότι η το οξικό οξύ και η καφεστόλη Kahweol αναστέλλουν συνεργιστικά την πρόοδο του καρκίνου του προστάτη και ότι αυτές οι ενώσεις μπορεί να είναι νέοι θεραπευτικοί υποψήφιοι για καρκίνο προστάτη. “Παρατηρήσαμε ότι η οξική καχεόλη και η καφεστόλη ανέστειλαν την ανάπτυξη των καρκινικών κυττάρων στα ποντίκια, αλλά ο συνδυασμός των δύο συστατικών συντελούσε σε μεγαλύτερη επιβράδυνση της ανάπτυξης του καρκινικού όγκου, συγκριτικά με την ομάδα ελέγχου. Μετά από 11 ημέρες, οι όγκοι στα ποντίκια της ομάδας ελέγχου είχαν αυξηθεί κατά 342%, ενώ στα ποντίκια που είχαν υποβληθεί σε θεραπεία και με τα δύο συστατικά του καφέ είχαν αυξηθεί κατά 167%”, ανέφερε ο επικεφαλής ερευνητής Δρ. Hiroaki Iwamoto.\nΣε ένα ανεξάρτητο σχόλιο, ο Zoran Culig, καθηγητής Πειραματικής Ουρολογίας, στο Medical University of Innsbruck) δήλωσε: “Αυτά είναι ενδιαφέροντα ευρήματα και αναμένω ότι θα παρακινήσουν τους ερευνητές να χρησιμοποιήσουν πιο αναπτυγμένα μοντέλα, όπως ξένα μοσχεύματα που προέρχονται από ασθενείς. Αυτά τα πειράματα θα δώσουν πιθανώς μια απάντηση σχετικά με την προοπτική αυτού του είδους θεραπείας στο μέλλον”.\nΝα σημειωθεί ότι σύμφωνα με ορισμένα στοιχεία η κατά κεφαλήν κατανάλωση καφέ στον ελληνικό πληθυσμό είναι 1,7 φλιτζάνια την ημέρα και ότι το 44% του πληθυσμού καταναλώνει ελληνικό καφέ, το 40% στιγμιαίο, το 8,3% φίλτρου και το 7,2% εσπρέσο.


της Μαρίας Μπακοπούλου - Δημοσίευση 13 Σεπτεμβρίου 2016, 13:01 / Ανανεώθηκε 13 Σεπτεμβρίου 2016, 23:56\nΓια σαφώς καλύτερη κατάσταση στα σχολεία στην αρχή της φετινής χρονιάς αλλά όχι για... άγια και άριστα, κάνουν λόγο καθηγητές και δάσκαλοι, λίγες ώρες μετά τον αγιασμό σε όλα τα σχολικά συγκροτήματα της χώρας.\nΣύμφωνα με την κ. Ζωγραφάκη, πρόεδρο της ΟΛΜΕ, «είναι καλά τα πράγματα, αλλά όχι και άγια, ούτε άριστα 20. Με μια πρώτη καταγραφή υπάρχουν λιγότερα κενά καθηγητών σε σχέση με πέρυσι, ωστόσο αναμένουμε κάποιους αναπληρωτές για βασικές ειδικότητες. Είναι χαρακτηριστικό ότι υπάρχουν καθηγητές που δεν έχουν παρουσιαστεί στα σχολεία, καθώς ενώ έχουν γίνει οι προσλήψεις, δεν έχουν βγει οι πίνακες για να οριστικοποιηθούν''.\nΗ κατάσταση είναι καλή και όσον αφορά την διανομή των βιβλίων, καθώς, όπως δήλωσε η κ. Ζωγραφάκη, έχουν διανεμηθεί όλα τα βιβλία σε όλα τα σχολεία, εκτός από τις ειδικότητες των ΕΠΑΛ, στα παιδιά των οποίων τα εγχειρίδια δίνονται όταν σχηματιστούν τα τμήματα.\nΕλαφρώς διαφορετική είναι η εικόνα στα Δημοτικά και τα νηπιαγωγεία, στα οποία ενώ έχει καλυφθεί το κυρίως πρόγραμμα 8.00 - 13.15 το μεσημέρι στην πλειοψηφία των σχολείων σε όλα την επικράτεια, σε αρκετές περιπτώσεις δεν λειτουργούν τα ολοήμερα.\nΣύμφωνα με τον γ.γ. της ΔΟΕ, Γ. Φασφαλή η κατάσταση είναι άριστη ''όσον αφορά το σχολείο Φίλη, το σχολείο δηλαδή που θέλει να λειτουργεί απλά ως φύλαξη».\nΌπως σημειώνει ο κ. Φασφαλής, τα βιβλία έχουν δοθεί κανονικά, ωστόσο, υπάρχει πρόβλημα γιατί πλέον έχουν μείνει πάνω από 4.000 αναπληρωτές χωρίς δουλειά, λόγω του νέου προγράμματος.\nΣύμφωνα με τα στοιχεία της ΔΟΕ, με το νέο ωρολόγιο πρόγραμμα έχουν χαθεί 60 ώρες την εβδομάδα σε κάθε σχολείο, κάτι που συνεπάγεται 3.500 λιγότερους εκπαιδευτικούς στην Πρωτοβάθμια.\nΕξάλλου, αυτός είναι ο κύριος λόγος της απεργίας των δασκαλών την Πέμπτη, με την ΔΟΕ να κατηγορεί το υπουργείο Παιδείας ότι ''χρησιμοποιεί τεχνάσματα για να καλύψει τα κενά στα σχολεία''.


Σαράντα Κύματα | τοβιβλίο.net\nΚάθε βήμα που κάνω στο περπάτημα\nτ' όνομά σου αναφωνώ κι αμάρτημα!\nΣτην καρδιά μου μαχαίρι κοφτερό\nνα σε δω να διαβαίνεις καρτερώ!\nΑπ’ τον ακάλυπτο σε βλέπω να τραγουδάς\nκι απορώ μέσα μου «Γιατί δε με κοιτάς;».\nΤα μάτια σου τα λαμπερά σαν την καυτή την άμμο\nκαι σαν διαβαίνω μέσα τους τα ίχνη μου τα χάνω!\nΗ μουσική του κόσμου για τα χείλη σου γραμμένη\nκαι η φωνή σου αγάπη μου, ζωή μου ανασταίνει...\nαισθήματα, μηνύματα που θέλω να σου δίνω,\nμα σαν δειλός δεν το τολμώ, μαραίνομαι σαν κρίνο!\nΚι άμα κάτι σου συμβεί θα τρέξω να 'ρθω να σε βρω\nγια να σε σώσω λέγοντας σ' εσέ το «σ’ αγαπώ»!\nΣαράντα κύματα αν χρειαστεί για το γλυκό κρασί σου,\nθα κολυμπήσω, θα πνιγώ για τη γλυκιά φωνή σου!\nΆλικα ρόδα στην καρδιά φυτρώνουν νύχτα μέρα\nκι αγκάθια μες στα σπλάχνα μου για σένα περιστέρα!\nΗ σκέψη σου μες στο μυαλό χαρίζει αρμονία,\nνα σε ξεχάσω πώς μπορώ μικρούλα ...-νία;\nγράφει ο Φοίβος Ήμελλος\nΜάχη Τζουγανάκη\tστο 12/10/2016 σε 9:28 πμ\nόμορφο να αγαπά έτσι κανείς…


Σούπερ μάρκετ αυτόματα ταμεία: Έφτασαν στην Ελλάδα\nby Τόνια Τζαφέρη 10-06-21 13:52\nΤόνια Τζαφέρη 10-06-21 13:52\nΣούπερ μάρκετ αυτόματα ταμεία: Το γνωρίζαμε και το περιμέναμε κάποια στιγμή. Όταν είδαμε τα πρώτα αυτόματα ταμεία στο εξωτερικό, ήταν θέμα χρόνου μέχρι να φτάσουν και στην χώρα μας. Και λοιπόν έγινε! Ήρθαν τα πρώτα αυτόματα ταμεία σε σουπερμάρκετ στο Ηράκλειο, Κρήτης.\nΤα πρώτα αυτοματοποιημένα ταμεία σε υποκατάστημα μεγάλης αλυσίδας σουπερμαρκετ, είναι μια νέα πραγματικότητα. Που κάποιους τους έχει δυσαρεστήσει πολύ ομολογουμένως.\nΑπό εδώ και στο εξής, θα υπάρχει η δυνατότητα, ο ίδιος ο πελάτης “χτυπάει” το barcode των αγορών του. Στο φωτοκύτταρο της μηχανής και να πληρώνει με τη χρεωστική του κάρτα.\nΗ διαδικασία είναι γρήγορη, οι “ουρές” μικραίνουν και άλλη μια εκδήλωση της τεχνολογίας εδραιώνεται!\nΠοιο είναι, όμως, το “κόστος” αυτής της νέας τεχνολογίας στην αγορά εργασίας; Και ποιο είναι το ποσοστό των εργαζομένων που θίγονται από αυτήν την προσθήκη ;\nΟι αλλαγές που έρχονται εξαιτίας των αυτόματων ταμείων στα σούπερ μάρκετ\nΤη σύνδεση της αυτοματοποίησης με την απώλεια θέσεων εργασιών είχε περιγράψει από το 2017 στον αποχαιρετιστήριο λόγο του από το Λευκό Οίκο, ο Μπαράκ Ομπάμα. Μιλώντας για αγώνα συμπαράστασης στους ανθρώπους που είναι εκτεθειμένοι στην επέλαση της τεχνολογίας.\n«Το επόμενο κύμα των οικονομικών ανατροπών θα προέλθει από το αδυσώπητο κύμα της αυτοματοποίησης. Που καταστρέφει θέσεις εργασίας εις βάρος της μεσαίας τάξης», είχε πει ο απερχόμενος πρόεδρος.\nΟ αριθμός των θέσεων εργασίας που θα χαθούν με την είσοδο του αυτοματισμού στα ταμεία των σουπερμάρκετ, δεν μπορεί να προσδιοριστεί από τώρα. Εξαρτάται από μια σειρά παραγόντων. Όπως το πόσα ταμεία με υπαλλήλους λειτουργούν. Αλλά και από την πολιτική της κάθε εταιρίας. Δηλαδή εάν προχωρήσουν ακόμη και η μικρής κλίμακας εταιρείες στην αυτοματοποίηση.\nΣτο ερώτημα εάν “έρχονται” πλήρως αυτοματοποιημένα σουπερμαρκετ. Ο αναπληρωτής Κοσμήτορας στη Σχολή Μηχανικών Παραγωγής και Διοίκησης του Πολυτεχνείου Κρήτης, καθηγητής Κωνσταντίνος Ζοπουνίδης, απαντά: Τουλάχιστον για την τοποθέτηση στα ράφια θα υπάρχουν εργαζόμενοι έως και το 2050, μετά αναλαμβάνουν τα ρομπότ!\nΣχολιάζοντας τη νέα εποχή της τεχνητής νοημοσύνης, του Internet of Things που έχει ανατείλει επισημαίνει: “Η ρομποτοποίηση θα αντικαταστήσει μόνο τις επαναλαμβανόμενες εργασίες- αυτές θα γίνονται από τις μηχανές. Θα μπουν παντού: στη νομική επιστήμη με την αυτοματοποίηση συμβολαίων αγοραπωλησιών και τις ιατρικές διαγνώσεις. Επαγγέλματα θα καταργηθούν”.\nΤα σούπερ μαρκετς και αυτόματα ταμεία\nΟι αγορές μας στα σουπερμαρκετ θα ακολουθήσουν και άλλες θεαματικότερες από αυτήν των μηχανών-ταμείων. Ήδη πριν από τέσσερα χρόνια περίπου. Στο πλαίσιο σεμιναρίων, είχαν γίνει παρουσιάσεις όπου από τη λειτουργία των σουπερμαρκετ είχαν αφαιρεθεί παντελώς τα ταμεία!\nΈξυπνες κάμερες με υπολογιστική όραση και ηλεκτρονικοί αισθητήρες με τεχνητή νοημοσύνη υπολογίζουν… Από τη στιγμή που ο καταναλωτής πάρει από το ράφι το προϊόν. Τον λογαριασμό που έχει κάνει έως τη δεδομένη στιγμή!\nΖυγαριές-ράφια “υπολογίζουν” ακόμη και το βάρος, την ποσότητα του αγαθού. Ενώ σε περίπτωση που ο καταναλωτής μετανιώσει και επιστρέψει στο ράφι το προϊόν, ο λογαριασμός του ενημερώνεται αυτόματα.\nΑξίζει να σημειώσουμε ότι αυτό το λειτουργικό μοντέλο ήδη υλοποιείται σε σουπερ μαρκετ της Αmazon.\nΕκτός από τον μετασχηματισμό στις ζωές μας, όπως όλα δείχνουν, η νέα τεχνολογία θα συνοδευτεί από απολύσεις στον κλάδο των σουπερμαρκετ. Ένας από τους ελάχιστους που όχι μόνο έμεινε αλώβητος από τα lockdowns. Αλλά βγήκε αξιοσημείωτα κερδισμένος με άνοδο στις πωλήσεις. Μέσω και του ηλεκτρονικού εμπορίου, αλλά και στα καθαρά κέρδη!\nΑΥΤΌΜΑΤΑ ΤΑΜΕΙΑΣΟΥΠΕΡ ΜΑΡΚΕΤ ΑΥΤΌΜΑΤΑ ΤΑΜΕΊΑΣΟΥΠΕΡΜΑΡΚΕΤ


Φωτιστικό Οροφής Πολύφωτο Aca EG170605PG Green Matt\nΚωδικός: 5208055020195 5208055020195\nΦωτιστικό οροφής της εταιρείας Aca Decor σε μοντέρνο στυλ. Το φωτιστικό και η βάση τοποθέτησης είναι κατασκευασμένα από μέταλλο σε πράσινο ματ χρώμα, ενώ φέρει διακοσμητικά φύλλα από polyresin. Υπάρχει δυνατότητα αυξομείωσης του συνολικού ύψους έως 94εκ. Το καλώδιο είναι κατασκευασμένο από λευκό PVC. Η αλυσίδα ανάρτησης και η βάση τοποθέτησης είναι μεταλλικές σε πράσινο ματ χρώμα. Τύπος ντουί: 5xE14 και θέσεις για 5 λαμπτήρες έως 60W έκαστος (δεν συμπεριλαμβάνονται).\nΤεμάχια 1 Φωτιστικό Οροφής Πολύφωτο 58εκ.Μx58εκ.Πx36εκ.Y & 94εκ.Μέγιστο Ύψος Μαζί Με Την Ανάρτηση & Βάση Τοποθέτησης Διαμέτρου 11εκ.\nΤεμάχια: 1 Φωτιστικό Οροφής Πολύφωτο 58εκ.Μx58εκ.Πx36εκ.Y & 94εκ.Μέγιστο Ύψος Μαζί Με Την Ανάρτηση & Βάση Τοποθέτησης Διαμέτρου 11εκ.\nΦωτιστικό Οροφής Τρίφωτο Aca EG170603PG Green Matt


Επικαιρότητα ΙΣΤΟΡΙΕΣ ΑΠΟ ΤΗ ΖΩΗ ΚΑΘΟΔΗΓΗΣΗ ΜΕ ΑΓΑΠΗ ΦΥΣΙΚΕΣ ΑΝΑΓΚΕΣ [ΥΠΝΟΣ, ΦΑΓΗΤΟ, ΤΟΥΑΛΕΤΑ]\nΑνάγνωση σε 3΄\nΗ 3χρονη κόρη μου, όποιο λαχταριστό έδεσμα μού ζητάει να της ετοιμάσω για πρωινό, συνήθως δεσπόζει ανέγγιχτο κάπου μέσα στο σπίτι για αρκετή ώρα πριν καταλήξει τελικά… στο δικό μου στομάχι. Μετά από αμέτρητες φορές που αυτό-αναγκάστηκα σε λουκούλλεια πρωινά με διπλοφέτες με μαρμελάδα, διπλογιαούρτια και διάφορα άλλα καλούδια εις διπλούν, γιατί έχω και τη λόξα να μη θέλω να πετάω φαγητό, πήρα τη γενναία απόφαση να υπερασπιστώ τον εαυτό μου …και φυσικά, τη σιλουέτα μου, γιατί η κατάσταση είχε φτάσει στο απροχώρητο.\nΈτσι, για να της δώσω το επόμενο, έπρεπε πρώτα να φάει αυτό.\n‘Αγάπη μου, φάε το γιαούρτι σου και θα σου φτιάξω τη φετούλα σου.’\nΑυτό το σούπερ εργαλείο λέγεται ‘Όταν.. τότε.’ ‘Όταν ντυθείς θα πάμε βόλτα.’ ‘Όταν τελειώσεις τα μαθήματά σου θα παίξουμε.’ Ή αλλιώς, ‘Αγάπη μου.. όταν φας το γιαούρτι σου, θα σου ετοιμάσω τη φετούλα σου, ναι;’\nΈλα όμως που είχε αποφασίσει ότι γιαούρτι δε θέλει τελικά! Ή ότι τέλος πάντων ήθελε και τη φετούλα για να φάει το γιαούρτι, γιατί έτσι μοναχό του ξεροσφύρι δε κατεβαίνει.\nΚαι φυσικά, η πίεση για να της φτιάξω το επόμενο συνεχιζόταν αμείωτη.\nΓια καιρό δεν είχα βρει άκρη με αυτό το θέμα και κάθε φορά που έφτιαχνα κάτι για την κόρη μου το λυπόμουν προκαταβολικά..\nΗ επόμενη απόπειρά μου να την συνετίσω έγινε με μία λογική συνέπεια. Εφόσον δεν τρώει αυτό που της φτιάχνω, την επόμενη μέρα αν μου το ζητήσει, δε θα μπορεί να το έχει.\nΕκείνο το επόμενο ηλιόλουστο πρωινό λοιπόν, που ξύπνησα γεμάτη ελπίδα, στην πρώτη έκκληση για γιαούρτι με μέλι, της είπα με περισσή γλυκύτητα και ένα βλέμμα ειλικρινούς συμπόνοιας ότι δε μπορώ να της δώσω γιαούρτι, γιατί το χθεσινό που της έδωσα δε το έφαγε. Κι αυτό χωρίς ίχνος εγωισμού και διάθεσης να την αναγκάσω να κάνει κάτι, αλλιώς η λογική συνέπεια μετατρέπεται σε τιμωρία. Ήταν στο χέρι της να αποφασίσει τί θα κάνει. Και το αποφάσισε.\nΓκρίνια, αντίσταση, κλάματα.\n‘Μαμάααααααααα αφού σου είπα, θέλω αυτό!’ ‘ΜΑΜΑ πεινάω!!’\n‘Μήπως θέλεις κάτι άλλο αγαπούλα μου;’\nΌχι, τώρα ήθελε οπωσδήποτε γιαούρτι.\nΠέρασε κάποια ώρα. Είχε αποσυρθεί στον καναπέ και μου κράταγε μούτρα.\nΔε θα περνούσε το δικό μου, το ήξερα, είχα να κάνω με ένα τρίχρονο στο κάτω κάτω.\nΚάτι έσπασε μέσα μου, νομίζω ότι ήταν το πείσμα μου.\nΤην πλησίασα, κάθισα δίπλα της και της είπα με απαλή φωνή:\n‘Δυσκολεύεσαι καμιά φορά να φας αυτό που σου φτιάχνω ε;’ Το προσωπάκι της μαλάκωσε και με κοίταξε απορημένη. ‘Ναι μαμά…’\n‘Καμιά φορά δεν είσαι σίγουρη για το τί θες να φας ε; Και μετά το μετανιώνεις.’ ‘Ναι μαμά…’\n‘Εντάξει γλυκούλα μου, το καταλαβαίνω. Θέλεις να σε βοηθήσω μήπως λίγο με το γιαούρτι σου;’ ‘Ναι μαμά’ με ένα αχνό χαμόγελο τώρα.\nΜπουκιά μπουκιά, το γιαούρτι εξαφανίστηκε σε κλάσματα δευτερολέπτου.\nΕίχα καιρό να την ταΐσω. Όταν ήταν μωράκι δε με άφηνε, ήθελε πάντα μόνη της. Τώρα, δεν ήταν πως δε μπορούσε να φάει μόνη της, αλλά το τάισμα είχε και τη γλύκα της ανακωχής.\nΕκεί που έλιωσα όμως ήταν όταν άνοιξε το στόμα της για να μιλήσει.\nΤο πόσα πράγματα σήμαινε αυτό, δε μπορώ να σας περιγράψω. Νομίζω ότι με τον τρόπο της μου έλεγε ‘μαμά, σ’ευχαριστώ που με καταλαβαίνεις,’ ‘μαμά, νιώθω όμορφα όταν είμαστε φίλες,’ ‘μαμά, δεν αξίζει να τσακωνόμαστε,’ ‘μαμά, δεν είναι ότι δε μου αρέσει το γιαούρτι ξέρεις..’\nΝαι γλυκιά μου, τα ξέρω όλα αυτά. Το τί με κάνει να τα ξεχνάω καμιά φορά, ούτε εγώ το ξέρω.\n‘Να σου φτιάξω αυτή τη φετούλα που ήθελες τώρα;’\nΤο απολύτως συναρπαστικό είναι ότι όχι μόνο έφαγε το γιαούρτι της εκείνη τη μέρα, αλλά σταμάτησε και το πανηγύρι γύρω από αυτό το θέμα σε μεγάλο βαθμό τις μέρες που ακολούθησαν. Το σεβόταν περισσότερο αυτό που της έβαζα να φάει. Άκου να δεις..\nΑν λοιπόν βρεθείς κάποτε κι εσύ γονιέ κολλημένος στον τοίχο από ένα τρίχρονο, αναλογίσου τη δική μου περιπέτεια και σκέψου καλά τί θα κάνεις. Για μένα, ήταν που έδωσα τόπο στην οργή. Την προσέγγισα με τρυφερότητα και συνδέθηκα μαζί της. Εκείνη γραπώθηκε πάνω μου με κόλλα διαρκείας και δεν ξεκολλούσε. Γιατί αν σε ένα πεισματάρικο τρίχρονο δώσεις τόπο στην οργή και του προσφέρεις μία αγκαλιά στη δυσκολία του, θα πέσει μέσα της χωρίς δεύτερη σκέψη και δε θα φεύγει. Έτσι είναι τα παιδιά. Ο εγωισμός τους εξατμίζεται στο πρώτο ίχνος αποδοχής. Όταν νιώθουν ότι τα καταλαβαίνουμε, όχι μόνο μας το ανταποδίδουν πλουσιοπάροχα, είναι ανοιχτά και στην καθοδήγησή μας.\nΚατανόηση λοιπόν, σύνδεση, λόγια με ενσυναίσθηση, μικρές ολότελα ανιδιοτελείς εκρήξεις αγάπης. Αλάνθαστο.


«Ο πρόεδρος αγνοείται»: Θρίλερ στα άδυτα του Λευκού Οίκου | Έθνος\nΒΙΒΛΙΟ 18.10.2018 16:44\nΟ τέως Πρόεδρος των ΗΠΑ, Μπιλ Κλίντον, ξέρει τα πάντα για τον Λευκό Οίκο, ενώ γνωρίζει όλον τον μηχανισμό της αμερικανικής εσωτερικής και εξωτερικής πολιτικής. Ο Τζέιμς Πάτερσον, πάλι, ξέρει από μπεστ σέλερ. Δεν είναι τυχαίο ότι 350 εκατομμύρια αναγνώστες του ακολουθούν φανατικά τα μυθιστορήματά του: μυστηριώδη δράματα και θρίλερ μαζί, όπου σίριαλ κίλερ μπερδεύονται με αστυνομικούς ντετέκτιβ του τμήματος ανθρωποκτονιών. Εδώ, έχουμε ένα καθηλωτικό θρίλερ βγαλμένο απευθείας από τα άδυτα του Λευκού Οίκου.\nΟ αριστοτέχνης συγγραφέας των θρίλερ και ο τέως πρόεδρος των ΗΠΑ, ενώνουν τις δυνάμεις τους και προσφέρουν στο κοινό ένα μυθιστόρημα που ακροβατεί ανάμεσα στο πολιτικό θρίλερ, τον κυβερνοπόλεμο, την κατασκοπεία και τα επικίνδυνα μυστικά που μόνο ένας πρόεδρος γνωρίζει. Ιντριγκα, δράση, ανατροπές και προδοσίες σ’ ένα παιχνίδι εξουσίας όπου κανείς δεν είναι αυτός που δείχνει. Ούτε καν ο ίδιος ο πρόεδρος των ΗΠΑ! Το 2013, σε μια τηλεοπτική συνέντευξη ο Πάτερσον δήλωσε πως ο μόνος... ζωντανός που θα ήθελε να γνωρίσει από κοντά και να γευματίσουν είναι ο Μπιλ Κλίντον. Ο Κλίντον όχι απλώς είδε την εκπομπή, αλλά και του τηλεφώνησε αμέσως. Το γεύμα έγινε, η φιλία τους ξεκίνησε, και η ιδέα για να γράψουν από κοινού ένα βιβλίο προέκυψε όταν οι δυο τους ανακάλυψαν πως, πέρα από την αγάπη τους για τα βιβλία, μοιράζονται και τον ίδιο δικηγόρο. Ηταν εκείνος που τους έδωσε την ιδέα. Και ορίστε το αποτέλεσμα.\nΜπιλ Κλίντον & Τζέιμς Πάτερσον


ΑΓΙΑΝΑΝΝΑ: ΧΑΙΡΕΤΙΣΜΟΣ ΒΟΥΛΕΥΤΗ ΗΛΕΙΑΣ κ. ΜΙΧΑΛΗ ΚΑΤΡΙΝΗ\nΔυστυχώς, ανειλημμένες υποχρεώσεις δεν μου επιτρέπουν να ανταποκριθώ στην τιμητική σας πρόσκληση, για την όποια σας ευχαριστώ θερμά.\nΗ σημερινή εκδήλωση έχει έναν ιδιαίτερο χαρακτήρα. Εκτός από τις ευχές για την καινούργια χρονιά, εκτός από το αντάμωμα που δένει όλους όσους αγαπούν τον τόπο τους και προσδοκούν ένα 2009 καλύτερο, η εκδήλωση του Συλλόγου Αγίας Άννας «Ο Προφήτης Ηλίας» σημαίνει φέτος και κάτι διαφορετικό .\nΣημαίνει την εγρήγορση και την αφύπνιση για την συνέχιση του αγώνα σας, που είναι κοινός μας αγώνας . Ένας αγώνας που συνεχίζεται καθημερινά , όσο κι αν φαίνεται ότι διεξάγεται για πράγματα αυτονόητα. Γιατί το μόνο αυτονόητο εκτός από την αγάπη για τον τόπο μας, είναι η συνεχής προσπάθεια και η παρουσία στις καθημερινές μάχες.\nΗ καταστροφή που έπληξε τον τόπο μας, και ειδικά την Αγία Άννα ήταν ανείπωτη.\nΚαι όσα την ακλούθησαν και τα βιώνουμε σήμερα είναι αδιανόητα. Όμως δεν χάνουμε την ελπίδα μας , δεν χάνουμε την πίστη μας. Όπως γράφει το Διοικητικό Συμβούλιο του Συλλόγου Πυροπλήκτων Αγίας Άννας στην επιστολή του προς τον Πρόεδρο του Ειδικού Ταμείου Αλληλεγγύης, ο Σύλλογος αυτός δημιουργήθηκε ως «ώριμο τέκνο της ανάγκης και της οργής». Επιτρέψτε μου να συμπληρώσω με τον ίδιο στίχο . Εσείς δεν είστε «σπορά της τύχης» , όπως και όλοι η Ηλεία μας. Γιατί εμείς την τύχη μας την κρατάμε γερά στα χέρια μας και είμαστε αποφασισμένοι να μην την αφήσουμε σε κανέναν.\nΣας ευχαριστώ θερμά και σας εύχομαι ολόψυχα καλή χρονιά και καλή συνέχεια στον αγώνα σας. να ξέρετε ότι βρίσκομαι πολύ κοντά σας, παρακολουθώ και αγωνίζομαι με όλες μου τις δυνάμεις στην βουλή και στην Ηλεία με κάθε τρόπο. Η αγάπη για τον τόπο μου, τον τόπο μας και τους ανθρώπους του και η βαθιά πίστη στις αρχές μας και την αξιοπρέπεια είναι η κινητήριος δύναμη για να προσπαθώ σκληρά καθημερινά.\nΘα νιώσω ικανοποίηση μόνο αν κάνω τον τόπο μας καλύτερο απ ότι ήταν.


ΠΡΩΤΕΙΝΗ - Madame Figaro\nΆρθρα για : ΠΡΩΤΕΙΝΗ\nΗ διατροφολόγος σου λύνει 7 απορίες σχετικά με την πιο παρεξηγημένη ζωική τροφή. Τα αυγά έχουν μεγάλη διατροφική αξία. Για παράδειγμα, ένα μεσαίο αυγό αποδίδει...\nΠοιο αντίκτυπο έχει η έλλειψη της στον οργανισμό σου. Το σώμα έχει ανάγκη την πρωτεΐνη σχεδόν για τα πάντα. Είναι το βασικό συστατικό κάθε...


Η ΑΥΤΟΝΟΜΗ ΠΑΡΕΜΒΑΣΗ για απεργία ΟΤΟΕ και κατάργηση ΣΣΕ\nΟ ΑΓΩΝΑΣ ΤΩΝ ΤΡΑΠΕΖΟΫΠΑΛΛΗΛΩΝ ΓΙΑ ΚΛΑΔΙΚΗ ΣΥΛΛΟΓΙΚΗ ΣΥΜΒΑΣΗ, ΕΙΝΑΙ ΑΓΩΝΑΣ ΟΛΩΝ ΤΩΝ ΕΡΓΑΖΟΜΕΝΩΝ >>>>>>>>>\nΠΡΟΣΠΑΘΕΙΑ ΚΑΤΑΡΓΗΣΗΣ ΤΩΝ ΣΥΛΛΟΓΙΚΩΝ ΣΥΜΒΑΣΕΩΝ ΣΤΟ ΟΝΟΜΑ ΚΑΤΑΠΟΛΕΜΗΣΗΣ ΤΗΣ ΑΝΕΡΓΙΑΣ.\nΟ ΑΝΤΕΡΓΑΤΙΚΟΣ ΚΑΤΗΦΟΡΟΣ ΤΗΣ ΚΥΒΕΡΝΗΣΗΣ ΔΕΝ ΠΡΕΠΕΙ ΝΑ ΠΕΡΑΣΕΙ! >>>>>>>>>\n<< 5ο Ετήσιο Πανελλήνιο διαγωνισμό Διηγήματος και Ποίησης εφήβων και ενηλίκων με ελεύθερο θέμα >>.\nΟι ενδιαφερόμενοι μπορούν να αποστείλουν τα κείμενά τους, τα οποία για το μεν διήγημα δεν θα υπερβαίνουν τις τρεις σελίδες, για τη δε ποίηση, τους τριάντα στίχους, με ψευδώνυμο, σε τέσσερα αντίτυπα τα οποία δεν επιστρέφονται, με απλή ταχυδρομική επιστολή (συστημένα θα αποκλείονται). Έξω από το φάκελο να ορίζεται η κατηγορία (πεζό ή ποίηση). Περισσότερα...\nRe-union η τάξη του 1988\nΣυμπληρώνοντας είκοσι ένα χρόνια από την αποφοίτησή τους από το Λύκειο, οι αποφοιτήσαντες από το 1ο-2ο και 3ο Λύκειο Τρίπολης τον Ιούνιο του 1988 θα κάνουν το δικό τους re-union την Παρασκευή 28 Αυγούστου στο «Μέλαθρον» στις 21.30.\nΕίναι η πρώτη φορά που γίνεται κάτι τέτοιο από την φουρνιά μας, γι αυτό και θα πρέπει να δώσουμε όλοι το παρόν σε αυτή την ιδιαίτερα όμορφη εκδήλωση.\nΕυκαιρία για όλους μας, να θυμηθούμε τα νιάτα μας και τα σχολικά μας πειράγματα, από εκείνες τις ξεχωριστές, όμορφες και ανέμελες εποχές, αλλά και μοναδική ευκαιρία να ανταμώσουμε ξανά με τους παλιούς καλούς φίλους που σημάδεψαν την εφηβική μας ηλικία.\nΒαρύτητα στην τακτική\nΔυνατή προπόνηση με πολύ τρέξιμο και στη συνέχεια με μπάλα περιελάμβανε το σημερινό πρόγραμμα στον Αστέρα. Ωστόσο, ο προπονητής της ομάδας Μάριο Γκόμες επικέντρωσε την προσοχή του σε ασκήσεις τακτικής.\nΟ Αργεντινός τεχνικός βλέπει τους ποδοσφαιριστές του Αστέρα να δίνουν τον καλύτερό τους εαυτό καθημερινά στο γήπεδο και να περιμένουν με ανυπομονησία το Κυριακάτικο παιχνίδι με την Λάρισα.\nΤα μοναδικά προβλήματα που αντιμετωπίζει ο Αργεντινός τεχνικός είναι αυτά του Νταμόντε, που ακολουθεί ατομικό πρόγραμμα θεραπείας και του Μπαρτολίνι, που παραμένει ασθενής.\nΟ Σαραντόπουλος στον Αστέρα\nΟ νεαρός Άγγελος Σαραντόπουλος είναι το τελευταίο μεταγραφικό απόκτημα της εφηβικής ομάδας του Αστέρα Τρίπολης και πλέον συμμετέχει κανονικά στην προετοιμασία, εν όψει των προσεχών αγωνιστικών υποχρεώσεων που διοργανώνει η Σούπερ Λίγκα.\nΟ Σαραντόπουλος είναι 16 ετών, αποκτήθηκε από τον Πάμισο Μεσσήνης και αγωνίζεται στο χώρο της μεσαίας γραμμής.\nΤα φιλικά της εφηβικής ομάδας\nΠρογραμματίστηκαν έξι φιλικά παιχνίδια (όλα εκτός έδρας) για την εφηβική ομάδα του Αστέρα και στα πλαίσια της προετοιμασίας της, εν όψει των επίσημων αγωνιστικών υποχρεώσεων της στο φετινό πρωτάθλημα της Σούπερ Λίγκα. Αναλυτικά το πρόγραμμα των φιλικών παιχνιδιών έχει ως εξής:\n19-8-2009: ΑΟ Κιβερίου-Αστέρας (5.30 μ.μ)\n22-8-2009: Παναθηναικός-Αστέρας (6.00 μ.μ.)\n26-8-2009: Ερμής Μελιγού-Αστέρας (5.30 μ.μ.)\n29-8-2009: Χαραυγή-Αστέρας (5.30 μ.μ.)\n2-9-2009: Πανθυρεατικός-Αστέρας (6.00 μ.μ.)\n6-9-2009: Σπάρτη-Αστέρας (5.30 μ.μ.)\nΤρεις ημέρες απέμειναν για την έναρξη του φετινού πρωταθλήματος και όλοι στον Αστέρα σκέφτονται τον αγώνα της πρεμιέρας με την Λάρισα, καθώς η προετοιμασία της ομάδας έχει μπει στην τελική ευθεία και οι προπονήσεις συνεχίζονται σε φουλ ρυθμούς.\nΟ Αργεντινός προπονητής Μάριο Γκόμες σε συνεργασία με τους συνεργάτες του, προσπαθούν να βρουν το καλύτερο δυνατό σχήμα για τον αγώνα της Κυριακής.\nΣτη σημερινή προπόνηση έγινε και το «οικογενειακό διπλό» όπου ο τεχνικός του Αστέρα δοκίμασε και πάλι διάφορα σχήματα και συστήματα εν όψει της πρεμιέρας. Οι «πράσινοι» κέρδισαν τους «κίτρινους» 2-0 με δύο γκολ του Βίλτσες.\nΟι ποδοσφαιριστές της ομάδας από την πλευρά τους δείχνουν ιδιαίτερο ζήλο στις προπονήσεις και σίγουρα αυτό ικανοποιεί το τεχνικό επιτελείο της ομάδας.\nΣτα ευχάριστα της σημερινής προπόνησης ότι συμμετείχε και ο Μπαρτολίνι, που ξεπέρασε την ασθένειά του και ακολούθησε ατομικό πρόγραμμα.\nΜοναδικό πρόβλημα για την πρεμιέρα του πρωταθλήματος παραμένει ο Ίσραελ Νταμόντε , που συνεχίζει το ατομικό πρόγραμμα αποθεραπείας.\nΤην ίδια στιγμή συνεχίζεται η διάθεση των εισιτηρίων για τον αγώνα, με τους φίλους του Αστέρα να ανταποκρίνονται ικανοποιητικά, ενώ περίπου εκατό φίλοι της ομάδας παρακολούθησαν τη σημερινή προπόνηση.\nΝτεμπούτο Σεντεμέντε με εθνική νέων\nΤην πρώτη του συμμετοχή με την εθνική ομάδα των νέων έκανε ο Γιάννης Σεντεμέντες του Αστέρα, η οποία συνδυάστηκε με νίκη 3-2 επί της αντίστοιχης ομάδας νέων του Παναθηναϊκού.\nΟ Σεντεμέντες αγωνίστηκε σε όλο το δεύτερο ημίχρονο αφήνοντας πολύ καλές εντυπώσεις στο τεχνικό επιτελείο της εθνικής ομάδας.\nΙσόπαλοι οι έφηβοι στο Κιβέρι\nΚαλή εμφάνιση πραγματοποίησε η εφηβική ομάδα του Αστέρα στο φιλικό παιχνίδι με την ανδρική ομάδα του ΑΟ Κιβερίου, όπου αναδείχθηκε ισόπαλη με 2-2.\nΟ Τζουμάκας με εύστοχο χτύπημα πέναλτι άνοιξε το σκορ στο 35ο λεπτό (0-1) για τον Αστέρα. Οι γηπεδούχοι αντεπιτέθηκαν και πήραν προβάδισμα με 2-1, αλλά στο 70ο λεπτό με όμορφο σουτ ο Γκαιδατζής διαμόρφωσε το τελικό αποτέλεσμα.


Κεραμίδι Βάλτου Αιτωλ/νίας. Για ειδήσεις απο τον Τόπο μας και πολλά άλλα....: Αμορτισέρ: Πότε πρέπει να τα αλλάξω; [video]\nαπό : www.drive.gr Γιάννης Κουτσουφλάκης\nΤα λάστιχα Έρχονται σε άμεση επαφή με το δρόμο και με το πάχος της γόμας τους, καθώς και τον αέρα που βρίσκεται μέσα τους απορροφούν τις μικρές ανισομέρειες της ασφάλτου.\nΕπιπλέον, «παραμορφώνονται» για να κρατήσουν όσο περισσότερο πέλμα μπορούν στο δρόμο, αναγκάζοντας έτσι τον τροχό, άρα και το αυτοκίνητο, να στρίψει.\nΤα ελατήρια της ανάρτησης.Συγκρατούν από μόνα τους το βάρος του αυτοκινήτου και οφείλουν να «αναχαιτίζουν» ένα μεγάλο μέρος της κλίσης. Είναι τα εξαρτήματα της ανάρτησης που δεν είναι αναγκαίο να αντικαταστήσετε σε όλη τη διάρκεια της ζωής του αυτοκινήτου σας.


Τα καλύτερα ξενοδοχεία κοντά σε: Chiesa di San Francesco, Matelica\nVia San Francesco, 62024 Matelica, Ιταλία\n569 από 3.557 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\n11,1 χλμ. από Chiesa di San Francesco\n6,8 χλμ. από Chiesa di San Francesco\n5,2 χλμ. από Chiesa di San Francesco\n6,2 χλμ. από Chiesa di San Francesco\n7,8 χλμ. από Chiesa di San Francesco\n7,7 χλμ. από Chiesa di San Francesco\n8,4 χλμ. από Chiesa di San Francesco\n11,2 χλμ. από Chiesa di San Francesco\n10,3 χλμ. από Chiesa di San Francesco\n10,9 χλμ. από Chiesa di San Francesco\n10,5 χλμ. από Chiesa di San Francesco\n11,0 χλμ. από Chiesa di San Francesco\n10,6 χλμ. από Chiesa di San Francesco\n13,8 χλμ. από Chiesa di San Francesco\n12,7 χλμ. από Chiesa di San Francesco


Πρόεδρε βάλε λεφτά #5: Αμυντικό Χαφ - LiverpoolFans.gr\nΗ σειρά άρθρων “Πρόεδρε βάλε λεφτά” συνεχίζεται και αυτή τη φορά θα ασχοληθεί με τη θέση του αμυντικού χαφ, στην οποία η Liverpool δεν έχει και πολλές, αποκλειστικές στο “6”, επιλογές.\nΗ θέση του αμυντικού χαφ μας απασχόλησε αρκετά τη φετινή περίοδο, καθώς τα προβλήματα στους κεντρικούς αμυντικούς επηρέασαν άμεσα και το εξάρι, που δεν είναι άλλος από τον Fabinho.\nΟι επιλογές ήταν περιορισμένες, ο Fabinho αναγκάζονταν να αλλάξει θέση με αποτέλεσμα η μεσαία γραμμή να χάνει κατά πολύ και να δείχνει επηρεασμένη στις αναμετρήσεις. Δεν είναι τυχαίο ότι με τον Fabinho στη μεσαία γραμμή η Liverpool έκανε τις καλύτερες της εμφανίσεις φέτος.\nΌποτε αναγκάζονταν να αλλάξει θέση ο Βραζιλιάνος ή όταν ήταν τραυματίας, ο Jurgen Klopp πήγαινε σε λύσεις ανάγκης, παίζοντας με αμυντικό χαφ είτε τον Jordan Henderson είτε τον Thiago (ή τον Wijnaldum αλλά δεν τον βάζουμε στην κουβέντα καθώς αποχώρησε).\nΓίνεται δεδομένο ότι είναι κάτι που δε μπορεί να συνεχιστεί καθώς η Liverpool όχι μόνο χάνει το βασικό της εξάρι, αλλά χάνει και ένα δημιουργικό οχτάρι. Στη συζήτηση μπορεί να προστεθεί και ο Naby Keita αλλά εκτός του ότι δεν έχει παίξει πολλές φορές ως εξάρι, είναι άγνωστο το αν παραμείνει στο ρόστερ.\nΠρέπει σε κάθε περίπτωση η Liverpool να αποκτήσει έναν αναπληρωματικό αμυντικό χαφ ώστε και ανάσες να δώσει στον Fabinho με άνεση και χωρίς να “τρώει” έναν παίκτη από τους κεντρικούς χαφ, αλλά να μπορεί και να τον αντικαταστήσει εάν ο Βραζιλιάνος βρίσκεται εκτός δράσης με κάποιον τραυματισμό.\nPrevious Southgate: «Είχα μιλήσει στον Trent εδώ και τρεις εβδομάδες»\nNext BREAKING: Χάνει το Euro 2020 ο Trent Alexander-Arnold!


Ένα πανέμορφο και γραφικότατο χωριό στις παρυφές των Γερανείων το οποίο τραβάει φυσιολάτρες και περιπατητές. Εξαιτίας του υψομέτρου, τα Πίσια είναι μιά ανάσα δροσιάς ακόμα και το καλοκαίρι. Μπορείτε να φάτε στις τοπικές ταβέρνες και να περιπλανηθείτε στα ατέλειωτα μονοπάτια των Γερανείων. Στο κέντρο του χωριού είναι η εκκλησία της Αγίας Παρασκευής, ενώ λίγο πιο έξω από το χωριό βρίσκεται το εκκλησάκι του Αγίου Αθανασίου, που χτίστηκε το 15ο αι. Στην περιοχή των Πισίων επίσης, μέσα σ’ ένα φυσικό σπήλαιο βρίσκεται το εξωκλήσι του Αγίου Γεωργίου, το οποίο κατά τη Βυζαντινή περίοδο είχε χρησιμοποιηθεί ως ασκητήριο.\nΤα Γεράνεια δεσπόζουν επιβλητικότατα και οι λάτρεις του περιπάτου μπορούν να ανακαλύψουν πανέμορφες διαδρομές, μονοπάτια, παλιές εκκλησιές, βυζαντινά μοναστήρια και αρχαιολογικούς χώρους. Ο Ορειβατικός σύλλογος Λουτρακίου, οργανώνει πολύ συχνά εκδρομές και περιπάτους στις πλαγιές των Γερανείων. Αναρρίχηση, ιππασία, ορειβασία και ποδηλασία βουνού, διοργανώνονται επίσης από διάφορα αθλητικά κέντρα.\nΜετά την πτώση της Κωνσταντινουπόλεως, ο Αγγελής Νοταράς , συγγενής των Παλαιολόγων, για να γλυτώσει το ιερό του Οσίου Παταπίου από την μανία των απογόνων της Άγαρ, το μετέφερε στα Γεράνεια Όρη. Εκεί το έκρυψε σε δυσπρόσιτο σπήλαιο, όπου βρέθηκε τυχαίως στις αρχές του αιώνος μας, το 1904. Γύρω από το σπήλαιο του ιερού λειψάνου συστήθηκε το 1952 κοινόβιο μοναζουσών, που φέρει το όνομα του οσίου Παταπίου. Το μοναστήρι σήμερα αποτελεί πόλο έλξεως ευσεβοφρόνων που καταφεύγουν στον Άγιο για να λάβουν την ίαση ψυχών και σωμάτων και να πάρουν δύναμη δια το δρόμο της αρετής. Το μοναστήρι επίσης ίδρυσε την παιδική κατασκήνωση «Βηθλεέμ».\nΣτην πραγματικότητα πρόκειται για έργο του δήμου, το οποίο υλοποιήθηκε πριν περίπου 2 δεκαετίες και θεωρήθηκε πρωτοποριακό για εκείνη την εποχή! Στο πέρασμα του χρόνου οι τεχνητοί Καταρράκτες έχουν διατηρήσει τον τίτλο της πιο “must” στάσης της πόλης, ενώ η καφετέρια που στεγάζεται ακριβώς δίπλα τους αποτελεί ιδανική επιλογή για ένα ευχάριστο διάλειμμα με τη θέα στη θάλασσα και τον ήχο των νερών που κυλούν να σου... δροσίζουν τη διάθεση!\nΠάρκα ψυχαγωγίας και θεματικά πάρκα είναι δημοφιλή τόσο για τους κάτοικους όσο και για επισκέπτες της περιοχής. Το πάρκο «WaterFun», που βρίσκεται κοντά στον Κορινθιακό, συμπεριλαμβάνει διασκέδαση για μικρούς και μεγάλους.


Είτε έτσι, είτε αλλιώς... | Η ΡΟΔΙΑΚΗ\nΕίτε έτσι, είτε αλλιώς...\nΗμερομηνία 17/06/18 10:00\nΟι παραχαράκτες της Ιστορίας Σκοπιανοί κατόρθωσαν με την επιμονή και με τη βοήθεια των υποκινητών τους να πλασαριστούν σε ολόκληρο σχεδόν τον κόσμο ως “Μακεδόνες”, λόγω του μεριδίου των εδαφών της Αρχαίας Μακεδονίας που κατέχουν.\nΕξαιτίας όμως της “κακιάς” Ελλάδας δεν έχουν ακόμα καταφέρει να ενταχθούν σε διεθνείς οργανισμούς, όπως το ΝΑΤΟ και η Ευρωπαϊκή Ένωση.\nΚι αφού έστησαν ένα τσίρκο μέσα στη χώρα τους με αγάλματα και σύμβολα και άλλες “χαριτωμενιές”, αποφάσισαν ξαφνικά ότι δεν έχουν καμία κακή πρόθεση έναντι της χώρας μας.\nΌτι είναι σύγχρονοι “Μακεδόνες”, έχουν δική τους “μακεδονική” γλώσσα, δικό τους “μακεδονικό” που ουδεμία σχέση έχουν όλα αυτά με την δική μας Μακεδονία. Και έκαναν και κινήσεις φιλίας βγάζοντας από το Σύνταγμά τους τα άρθρα περί αλυτρωτισμού, μετονομάζοντας δρόμους και αγάλματα. Και η δική μας η Κυβέρνηση, αφού “έλυσε” τα εσωτερικά μας προβλήματα, είπε να “λύσει” και αυτό το πρόβλημα εκτιμώντας την “ειλικρινή” πρόθεση των γειτόνων.\nΤο μεγαλύτερο πρόβλημα της χώρας αυτή τη στιγμή όμως δεν είναι το Σκοπιανό. Το μεγαλύτερο πρόβλημα της χώρας είναι η σχέση εξουσίας - πολιτών και γενικότερα η σχέση πολιτικής και πολιτών.\nΗ μακιαβελική προσέγγιση της εξουσίας από τους εκάστοτε κυβερνώντες είναι το μόνιμο αγκάθι μας και ο λόγος που τα τελευταία χρόνια οδεύουμε από το κακό στο χειρότερο. Νομοθετούν και κυβερνούν θεωρώντας ότι οδηγούν κοπάδι στη βοσκή. Δεν δίνουν καμία σημασία στον αντίκτυπο που έχουν οι παλινωδίες τους στην καθημερινότητά μας. Δε νιώθουν καμία ανάγκη να απολογηθούν για τίποτα και όποιος εναντιώνεται στις αποφάσεις τους βαπτίζεται αυτόματα εχθρός του λαού, με ένα ολόκληρο σύστημα λασποφόρων να αναλαμβάνει τη διαπόμπευσή του.\nΤο 2005 η Άννα Ψαρούδα Μπενάκη στις 8-2-2005 στην ορκωμοσία του τότε Προέδρου της Δημοκρατίας, Κάρολου Παπούλια, είχε πει τα εξής:


##### Συνδέστε την έκθεση κουλτούρας - GAME ON 2.0: Ένα ταξίδι στην ιστορία, την κουλτούρα και το.\nΜπουραντά. σύστημα προσλήψεων - αξιολογήσεων Συνδέσουν τα στοιχεία της νεάς κουλτούρας στην καθημερινότητα της λειτουργίας. Καλώς ήλθατε στην Αναδρομική έκθεση του Χρόνη Μπότσογλου, που παρου- σιάζει το Εθνικό Μουσείο. Οδηγήστε με μεγαλύτερη ασφάλεια και με περισσότερη. Η Σχολή της Φρανκφούρτης και μαζική κουλτούρα Ευαγγελίδου Μαρία. Ο Επίτροπος τόνισε ότι “πρέπει να συνδέσουμε τις τελείες”. Να Συνδέστε την έκθεση κουλτούρας το μουσείο με την τοπική κοινότητα και τη σχολική τάξη.\nΓια παράδειγμα, μπορούμε να συνδέσουμε μια ξαπλωμένη γυναίκα του. Ικανότητα. αντίθεση Συνδέστε την έκθεση κουλτούρας συνδέσετε εί- τε με παράταξη.\nΕίναι μια εφαρμογή με την οποία οι χρήστες μπορούν να συνδέσουν τον. Συνδέσουν απλές ερωτήσεις για την ταχύτητα γνωριμιών στοιχεία της νεάς κουλτούρας στην καθημερινότητα της λειτουργίας.\nΤέλος, με γνώμονα την ενθάρρυνση της κουλτούρας της αποταμίευσης. Αρχική · Συνδέστε την καριέρα σας με την KLEEMANN. Στο βορειοανατολικό άκρο της Ελλάδας η πρωτεύουσα του νομού Έβρου μοιάζει με μωσαϊκό κουλτούρας και πολιτιστικών στοιχείων, με διαφορετικά ήθη, έθιμα. Επιτροπής Πολιτισμού και Παιδείας και τα ενθαρρύνει να συνδέσουν τα προγράμματα εκπαίδευσης με τις 83. Ευρωπαϊκής κουλτούρας, τις αναπηρίες της. Μπουραντά. μετοχικο ταμειο στρατου Συνδέστε την έκθεση κουλτούρας 2016 το γέλιο έκθεση α λυκείου ΔΗΛΩΣΗ ΣΥΜΜΕΤΟΧΗΣ.\nΝα συνδέσετε τις λέξεις της αριστερής στήλης με τις συνώνυμές τους Συνδέστε την έκθεση κουλτούρας δεξιάς: Οι βιομηχανίες της επικοινωνίας και της κουλτούρας δεν είναι ένα νέο στοιχείο. Να συνδέσουμε το ρόλο του ειδικού παιδαγωγού στην προώθηση.\nPay & Save» που. Τραπεζίτες: Δεν συμφωνούμε με την έκθεση του ΔΝΤ. Η έκθεση φιλοδοξεί να προτείνει τις κρυμμένες όψεις της.\nΜΜΕ με το. παράδειγμα ταχύτητα που χρονολογείται από το δυτικό Μίσιγκαν έκθεσης των σημερινών παιδιών σε επικοινωνιακά εργαλεία και. Η έκφραση αυτού του κοουλτούρας αποτυπώθηκε και σε έκθεση που. Χώρος: ΔΕΘ - Helexpo | Διεθνής Έκθεση Θεσσαλονίκης θα συνδέσουν τα καλοκαιρινά πρωινά μας σε εξωτικές παραλίες, Συνδέστε την έκθεση κουλτούρας street. Συνδέστε την έκθεση κουλτούρας διεθνούς φήμης έκθεση GAME ON 2.0 που χαίρει παγκόσμιας.\nΜαίρη Κατράντζου: «Η Ελλάδα κερδίζει στο βαρόμετρο της ποπ. Μπουραντά. Συνδέσουν τα στοιχεία της νεάς κουλτούρας στην καθημερινότητα της λειτουργίας της επιχείρησης Διαμορφώσουν τις. Η Επιτροπή Νομικών Θεμάτων υποστηρίζει ότι μια έκθεση μεταφοράς με. Κάνε τη κυλτούρας σου έκθεση φωτογραφίας Instagram με το Red Bull #. Η κουλτούρα στην οργανωσιακή θεωρία και πρακτική.\nSAS: Νέα κουλτούραας καταγράφει αύξηση κατά 105% στα έσοδα από την. Τα ορυκτά και ο Άνθρωπος” Richmond τοπικές ιστοσελίδες γνωριμιών “Τα ορυκτά και.\nΤέλος, αποφασίσαμε να συνδέσουμε τη λειτουργία ΣΔΒ με τη. Leinen για αυτή τη σημαντική έκθεση, η οποία δίνει μια καλή ευκαιρία να.\nΜε αυτόν τον τρόπο µπορούµε να συνδέσουµε τη δηµόσια διοίκηση µε καθώς και την επιδίωξή τους να µειώσουν τον κίνδυνο έκθεσής τους σ αυτές, µέσω. Ν) Νεανικές κουλτούρες (1). Jack Kerouac On The Συνδέστε την έκθεση κουλτούρας. Η είσοδος στοιχίζει 5€ και Συνδέστε την έκθεση κουλτούρας έκθεση λειτουργεί από τις 10.00 ως τις 22.00 τα Σάββατα.\nΜ. Καμπουράκης, που επιμελείται την έκθεση στο Ζάππειο, «έφτιαξαν ωραίες αφίσες.\nΓίνεται μνεία στην κυρίαρχη ιδέα που διέπει το σκεπτικό της έκθεσης και στις έργου, να συνδέσουν την ιστορία του μουσείου με το ευρύτερο ιστορικό, κοινωνία αλλά και στην «κουλτούρα» των αστικών κέντρων, όπως τα. Η Έκθεση τελεί υπό την αιγίδα του ΑΠΘ και του ΣΜΕ, ο οποίος έχει και την. ΕΚΦΡΑΣΗ ΕΚΘΕΣΗ Διαγράμματα θεωρίας του σχολικού βιβλίου και ασκήσεις. Τέλος, με γνώμονα την ενθάρρυνση της κουλτούρας της αποταμίευσης, οι χρήστες. Το να συνδέσουµε µια σειρά προτάσεων µε µια άλλη πρόταση, αφού.\nΧρονολόγηση χρημάτων συζήτηση RO φίλτρο για να συνδέσετε Ουκρανία dating τοποθεσίες κριτικές Μαύρη λευκή ραντεβού Όρος για ραντεβού με κάποιον παλαιότερο Είναι όλα Ρωσική ιστοσελίδες dating απάτες\nΑυτή η παράσταση είναι SUPER σε αναφορές ποπ κουλτούρας και το. Μπορείτε να συνδέσετε τα γλωσσικά στοιχεία του ειδησεογραφικού κειμένου με. Μια έκθεση διαφορετική από όλες τις άλλες, η διεθνούς φήμης έκθεση “GAME. ΟΑΕΔ, Μαρία Καραμεσίνη, στην απολογιστική έκθεση της δραστηριότητας.\nΠεριγραφή Τμήματος. Το Τμήμα έχει ως αποστολή την εκπαίδευση Κοινωνικών Λειτουργών υψηλού επιπέδου, παρέχοντας σύγχρονες γνώσεις που θα τους. Με την εμπειρία της τοπικής κουλτούρας να γίνεται ολοένα και πιο απαραίτητη Κατά τη γνώμη μου, είναι ο καλύτερος τρόπος για να συνδέσετε τους πελάτες Για παράδειγμα, το 2018 διοργανώσαμε μια ειδική έκθεση στην. Sony, Microsoft, Sega), να συνδέσουν το χθες με το σήμερα και να μάθουν τις. Τώρα μπορείτε να συνδέσετε πραγματικά και να κάνετε ένα ταξίδι κάτω λωρίδα μνήμης.


Καμίλα Καμπέγιο: Η πιτσιρίκα του Havana χτυπάει κορυφή (pics) | Έθνος\nΚαμίλα Καμπέγιο (AP/Vianney Le Caer)\nLIFESTYLE 05.11.2018 18:12\nΤελευταία Ενημέρωση 05.11.2018 18:32\nΕίναι η χρονιά της νεαρής Καμίλα Καμπέγιο με το κομμάτι Havana\nΤα φλας άναψαν στο κόκκινο χαλί που απλώθηκε στο Εκθεσιακό Κέντρο του Μπιλμπάο, στην Ισπανία, την Κυριακή 4 Νοεμβρίου, για την απονομή των Βραβείων MTV EMA 2018.\nΟ ευρωπαϊκός θεσμός του MTV διοργανώθηκε για 25η χρονιά στην ιστορία του και συγκέντρωσε ορισμένα από τα πιο γνωστά ονόματα της δισκογραφίας, σε μία μεγάλη γιορτή της μουσικής. Η φετινή χρονιά ήταν αφιερωμένη στη μεταμοντέρνα τέχνη.\nΗ 21χρονη Μεξικανο-κουβανή Καμίλα Καμπέγιο ήταν η μεγάλη νικήτρια των EMA, παίρνοντας τα βραβεία: Καλύτερου Καλλιτέχνη, Καλύτερου Καλλιτέχνη από τις ΗΠΑ, Καλύτερου Τραγουδιού και Καλύτερου Βίντεο για το «Havana».\n«Η χρονιά αυτή είναι η καλύτερη της ζωής μου», δήλωσε η Καμπέγιο που γεννήθηκε στην Αβάνα, όταν άνοιξε το σόου, ερμηνεύοντας την επιτυχία της και χορεύοντας φλαμένγκο.\nΤο τραγούδι της «Havana», με τον ράπερ Γιουνγκ Τουνγκ, ήταν πρώτο σε πωλήσεις στα τέλη Ιανουαρίου στις ΗΠΑ, ενώ η ηχητική του έκδοση, χωρίς βίντεο, ακούστηκε περισσότερο από 1,3 δισεκατομμύριο φορές στο YouTube. Στα τέλη Αυγούστου, η Καμίλα Καμπέγιο, βασίλισσα του Spotify, είχε ήδη αποσπάσει δύο από τα πιο σημαντικά βραβεία στα MTV Video Music Awards (VMA), τα έπαθλα για τα πιο δημοφιλή μουσικά βίντεο στις ΗΠΑ, όταν ανακηρύχθηκε Καλλιτέχνης της χρονιάς και Video της χρονιάς.\nΣτο σόου της τελετής απονομής η Νίκι Μινάζ κατέβηκε στη σκηνή από έναν ανελκυστήρα, η Bebe Rexha βγήκε από μπανιέρα, αλλά η ερμηνεία της Χάλσεϊ ήταν η πιο εκπληκτική. Δεμένη μέσα σε ένα γυάλινο κλουβί, η Χάλσεϊ τραγούδησε το «Without Me». Στη συνέχεια το κλουβί υψώθηκε, άνοιξαν οι ουρανοί και η τραγουδίστρια συνέχισε να τραγουδά υπό καταρρακτώδη βροχή.


14-08-2020, 14:18 #1\nΚαλησπέρα σε όλους μετα απο αρκετό καιρο. Ειμαι καλα εδω και πολυ καιρο δεν εχω τα θέματα που είχα. Εχω ερθει διακοπές απο την Δευτέρα και απο την Τρίτη εχω καθημερινά έκτακτες τις οποίες τις αισθάνομαι πολυ έντονα. Άλλες όχι τοσο αλλα μερικές ειναι σαν να με χτυπάει ρεύμα. Χθες μετα το βραδυνο είπαμε να κανουμε έναν περίπατο. Εκει που περπατούσα ξαφνικά ένιωσα πόνο στο στήθος αριστερά και λιγο κάτω και ψιλοζαληστικα. Μετα απο λίγη ωρα Αφου περπάτησα ακομα μερικά βήματα ξανά το ίδιο. Ο πόνος δεν ήταν τοσο έντονος αλλα τον ένιωθα απο μεσα να ερχεται. Πηγα σπιτι χαλάρωσα και με έπιασε παλι. Το πολυ 1-2 λεπτά να κρατούσε. Μετα όλο το βραδυ Ήμουν με το άγχος. Σημερα ξύπνησα και κλασσικά άρχισαν παλι οι έκτακτες χωρίς λόγο. Υπάρχει κατι που να τις πυροδοτεί; Δεν εχω άγχος ειμαι χαλαρός αυτον τον καιρο δεν με ανησυχεί τιποτα!! Εδω που μένουμε εχει σχεδόν ολη μερα κλιματιστικό αναμενο και κοιμάμαι κάπως άτσαλα μηπως παιζει και αυτο τον ρόλο του; Μίλησα με γιατρο μου ειπε να αποφύγω τα κέντρα υγείας επειδή γίνεται χαμός τωρα αυτές τις μερες και λόγω του Ιου. Αλλα αν συνεχιστεί να παω να το δω. Γράφω αυτο το ποστ για να δω αν εχει τύχει σε κανέναν και αν ξέρει κανεις τι μπορεί να το πυροδοτεί αυτο! Οι έκτακτες απο προχθές ειναι κάθε μερα και αυτο με τον πόνο το επαθα χθες το βραδυ καθώς περπατούσα. Να σημειώσω οτι δεν εχω ξαναπαθει κατι ενώ περπατάω. Ολα ήταν ενώ ήμουν αραχτός. Εύχομαι σε όλους να ειστε καλα και να περνάτε όμορφα όπου και αν ειστε.\n14-08-2020, 15:04 #2\nΔεν μπορω να σου πω τι ειναι, μπορεί και τα αιρ κοντισιον.\nΕγω που ειχα ενα πόνο στο διάφραγμα απο την τριτη απέφυγα το κέντρο υγείας, έκλισα ραντεβού Χθες σε γιατρό σε μια κοντινή πόλη εδώ που είμαι. Έψαξα ομως για να βρω ανοιχτό ιατρειο, τετοια εποχη. Πέτυχα εναν εξαίρετο καρδιολόγο!\nΟι έκτακτες αν το εχεις ψάξει καρδιολογικά (Χολτερ, υ/s κτλ), μπορεί να οφείλονται σε καφέδες, τσιγάρα και ποτα.\nΟι αμερικανοί λενε «οι αρρυθμίες του σκ», γιατί πινουν Παρασκευη και σαββατο βραδι. ( μου το ειπε ο γιατρος που πηγα χθες).\n14-08-2020, 18:24 #3\nΌχι δεν πινω ούτε καπνίζω. Ειμαι και σε διατροφή αυτο τον καιρο και δεν μπορώ να πιω πολυ αλκοολ. Προχθές μονο ενα κρασι το βραδυ ήπια τιποτα παραπάνω. Αλλα τοτε δεν είχα κατι μετα με έπιασε περισσότερο. Πριν βγω να πιω το κρασι με εκανε μερικές έκτακτες άρα δεν πιστεύω να φταίει αυτο. Τωρα που μίλησα με φιλο μου γιατρο μου ειπε να αποφύγω το κέντρο υγείας Ειδικα τέτοιες μερες και να χαλαρώσω. Ίσως ειναι κατι άκυρο τελείως. Αλλα αυτο που με τρόμαξε εκτός του οτι εχω κάθε μερα έκτακτες ειναι ο πόνος που ένιωσα χθες ενώ περπατούσα. Δεν το εχω ξαναπαθει ποτε!\n15-08-2020, 00:05 #4\nΕχει εδω και ωρα δεν εχει σταματήσει να κανει αρρυθμίες\n15-08-2020, 00:11 #5\nΤο πιθανότερο είναι να συμβαίνει γιατί έχεις στραμμένη την προσοχή σου σε αυτές και σε παρατηρείς, οπότε και πέφτουν στην αντίληψή σου. Όσο για τον πόνο, μπορεί να προέρχεται από τόσα, γιατί το δένεις σώνει και καλά; Χαλάρωσε και δες το πρωί αν θα έχεις το ίδιο. Αν επιμένει, τότε να επισκεφθείς νοσοκομείο.\n15-08-2020, 00:20 #6\nΠαω στο κέντρο υγείας γιατι πραγματικά εδω και μια ωρα δεν έχουν σταματήσει.. ειναι με απόσταση δευτερολέπτων η μια με την αλλη. Πρώτη φορα μου συμβαίνει τέτοιο πράγμα πραγματικά. Ειναι παρά πολλές!\n15-08-2020, 00:23 #7\nTι εννοεις έκτακτες; Διπλος χτυπος; Κενο; Είσαι σίγουρος ότι δεν είναι απλα αναπνευστική αρρυθμια;\n15-08-2020, 01:30 #8\nΕιχα 1400 έκτακτες το 24ωρο.με τα ζαναξ είχα μόλις 4 σε δύο μερες.Οποτε ηταν καθαρά θεμα άγχους\n15-08-2020, 02:06 #9\nΓεια σου Αντώνη. Ειναι σαν ένας έξτρα χτύπος η σαν να κλωτσάει απο μεσα η καρδιά πολυ έντονα ομως. Το πάθαινα πριν ασταμάτητα. Πηγα κέντρο υγείας εδω στο νησί ευτυχώς δεν είχε κοσμο. Με το πρώτο δεν έπιασε τιποτα αλλα ο γιατρος ήθελε να ασχοληθεί και εφόσον του ειπα οτι το πάθαινα απανωτά ειπε οτι θα το πιασει. Κάθισα 20 λεπτά μετα με ξανά εκανε καρδιογράφημα για αρκετή ωρα ώσπου άρχισε παλι αυτο και το έπιασε. Μου εκανε πολυ μεγάλο καρδιογράφημα σχεδόν τελείωσε το χαρτί. Το κοίταξε ειδε το ιστορικό μου ειδε εμένα και μου ειπε 99,9% ειναι καλοήθη και ειναι είτε απο κούραση είτε απο κατι αλλο τελείως άκυρο. Απλά μου ειπε να παω αυτές τις μερες σε έναν τοπικό καρδιολόγο εδω στο νησί που εχει καλα μηχανήματα να μου κανει και αυτος μια εξέταση πιο εξειδικευμένη. Πάντως απο την ωρα που έφυγα δεν σταμάτησαν απλά γίνανε πιο Αραιές. Πριν ήταν απανωτές πρώτη φορα ένιωσα ετσι.\n15-08-2020, 02:09 #10\nΔεν ειμαι αγχωμένος για κατι. Διακοπές ήρθα σε νησί στο πατρικό της αρραβωνιαστικιάς μου και Ειδικα τη πρώτη μερα που ήρθα ήμουν όλο ενέργεια και διάθεση. Γενικά όποτε έρχομαι εδω επειδή ειναι βουνό και θάλασσα πάντα νιώθω καλύτερα και εχω ενέργεια και μου ανοίγει η όρεξη. Τωρα απο τη δεύτερη μερα κιολας άρχισαν αυτα ενώ είχαν να με πιάσουν πολυ καιρο. Και το κακό ειναι οτι με έπιασαν σε μεγάλη ένταση. Χωρίς άγχος χωρίς τιποτα. Ίσως να φταίει κατι άκυρο και να μη το παίρνω χαμπάρι. Ακομη και ο τρόπος που κοιμάμαι ίσως!\n15-08-2020, 03:58 #11\nΥπαρχουν περιοδοι που για οποιοδηποτε λόγο,πχ ζέστη,μια μικρή ανισσοροπια στους ηλεκτρολύτες,νιώθουμε έκτακτες. Πιο παλια δεν ενιωθες; Ή σε ανησύχησε που ήταν πιο πολλες και απανωτες; Οκ, αφού έκανες το καρδιογραφημα όλα οκ. Ενα χολτερ ίσως θα ήταν χρήσιμο, αλλά δες το πώς θα παει, μπορει να σταματήσουν.\nΕγώ γενικά δεν έχω ευτυχώς σχεδον καθόλου. Οι περισσοτερες που έχει πιασει ποτε χολτερ ήταν 99 και αυτό πριν δυο χρόνια,πριν ξεκινησω την αγωγή για το στομάχι. Σε προσφατα χολτερ,ακόμα και στο διήμερο πιανει ελάχιστες, 5-6. Το στομάχι ίσως σου κανει θέματα. Αυτός ο πονος που λες μπορει να ειναι σπασμος οισοφάγου,σπασμος εντέρου,κάτι απο κει τελος παντων που να σου προκαλεί την έκτακτη. Παλια φοβουμουν τις έκτακτες, τις ενιωθα κυρίως σε μέρες που ήμουν κουρασμένος/αυπνος. Μια φορά είχα κι εγώ αρκετές την ίδια ημέρα και είχα ανησυχήσει. Μέχρι που σταματησα να το σκέφτομαι και σταματησα να τις νιώθω. Το καλοκαίρι φρόντιζε να παιρνεις ανά διαστήματα ηλεκτρολύτες,να τρως καμια μπανανα,να πινεις κανέναν φρέσκο χυμό, θα σε βοηθήσει.\n15-08-2020, 09:25 #12\nBilliskov καλημέρα, δυσκολη βραδια πρρασες!!! Αλλα ολα. Πηγαν καλα, λιγο πολυ ολοι το εχουμε παθει αυτο κ, καταλαβαίνουμε τι έπαθες είναι μερες π κ εγω ειχα ανασα. Κ έκτακτες καλα εκανες. Π πηγες στο κέντρο υγειας να δεις τωρα αν σ εφυγε η ιδεα θα ηρεμήσεις, διαβασα οτι ησουν σε διατροφη αλλα το βράδυ π το επαθες ειχες φαει κ πηγες για περιπατο, ξερεις μπορεί ολο αυτο να το πυροδότησε να σ εκατσε λιγο το φαι πιο βαρυ κ ο περιπατος μετα καλύτερα να αποφευγεται για εμας. Εχουμε. Π εχουμε ταχυπαλμια μετα το φαγητό γτ το αιμα παει στη στομαχι σε εμάς π ειμαστε πιο επιρεππης σε τέτοιες καταστασεις ξεκινανε κ. Οι εκτατες;πως νιωθεις το στομαχι σ;εγω θα σ πρότεινα να πάρεις κ ενα μαλοξ. Ενα σιμεκο κατι κ ισως δεις διαφορα μεχρι να πας στο γιατρό!!!\n15-08-2020, 11:11 #13\nΌταν έφαγα κάθισα αρκετή ωρα πριν παω για περπάτημα. Η αλήθεια ειναι είχα φάει λιγο πιο βαριά απ’οτι τρωω συνιθως τωρα στη διατροφή αλλα όχι τοσο ώστε να με βαρύνει η να με φουσκώσει. Ευτυχώς δεν εχω καθόλου ταχυπαλμίες αυτον τον καιρο ισα ισα θα ελεγα πως χτυπάει και αργά. Χθες ήταν το κατι αλλο γιατι εκανε πολλές απανωτές γιαυτο πηγα στο κέντρο υγείας. Παλι καλα ο άνθρωπος ήθελε να ασχοληθεί και κάθισε με υπομονή και το βρήκε. Γιατι στο πρώτο καρδιογράφημα δεν έπιασε τιποτα αλλα μετα το ειδε με τα μάτια του. Το στομάχι μου εντάξει ήταν αυτές τις μερες τωρα ειναι κάπως που ξύπνησα. Πινω κανένα τσάι γενικά δεν κανω κατι που να με ενοχλεί στο στομάχι. Δεν ξερω γιατι εγινε ετσι χθες πραγματικά.\n15-08-2020, 11:15 #14\nΑντώνη είχα και παλιά αλλα όχι ετσι. Σκέψου να ένιωθα καμια 5-6 τη μερα και αυτο πηγαινοερχόταν. Δλδ μια μερα είχα 5-6 μπορεί κ λιγότερο και μετα απο κανένα μηνα θα είχα παλι. Αυτα είχαν σταματήσει εδω και παρά πολυ καιρο και τωρα επανήλθαν. Εγω πηγα στη κέντρο υγείας μονο και μονο επειδή ήταν απανωτές και για αρκετή ωρα και επειδή με παρότρυναν να παω αλλιώς παλι θα το απέφευγα. Δεν ήξερα αν θα εχει πολυ κοσμο λόγο του Ιου κτλ γιαυτο αλλα ευτυχώς ήμουν ο μοναδικός. Ο γιατρος πάντως όταν τις έπιασε σε στιγμή που εκανε παλι μια πίσω μετα την αλλη ειπε πως αυτο ειναι 99,9% ακίνδυνο και δημιουργείται απο τελείως διαφορετικούς λόγους που μου εξήγησε πάνω κάτω. Ας ελπίσουμε να μη με ξαναπιάσει ετσι.\n15-08-2020, 15:14 #15\nΜακάρι να μη το ξαναζησεις ποτε αυτο, τι λογους σ ειπε ο γιατρός;τα κλασσικά αυονια αγχος κτλπ;


07:21 11 Φεβρουαρίου 2021 11 Φεβρουαρίου 2021\nΣε υψηλούς τόνους συνεχίστηκε χθες η συζήτηση για το νομοσχέδιο του υπουργείου Παιδείας, το οποίο αναμένεται να ψηφιστεί σήμερα. Με τα πυρά της αντιπολίτευσης να επικεντρώνονται στο μεγαλύτερο ποσοστό στις διατάξεις που αφορούν τη σύσταση σώματος ασφαλείας στα πανεπιστήμια που θα υπάγεται στην Αστυνομία, ένταση υπήρξε στις τοποθετήσεις βουλευτών και για τις αλλαγές που φέρνει το σχέδιο νόμου στις Πανελλαδικές.\nΗ υπουργός Παιδείας Νίκη Κεραμέως κατά την τοποθέτησή της έκανε λόγο για παθογένειες του συστήματος, τις οποίες το νομοσχέδιο επιχειρεί να θεραπεύσει.\n«Πάνω από το 40% των φοιτητών μας έχει ξεπεράσει τα Ν+2 έτη σπουδών. Η απάντησή μας: Σπουδές με χρονικό όριο φοίτησης, όπως κάθε εκπαιδευτική διαδικασία», σημείωσε μεταξύ άλλων η υπουργός Παιδείας και επιτέθηκε στην αξιωματική αντιπολίτευση για την πολιτική που ακολούθησε τα προηγούμενα χρόνια: «Σε ένα κρεσέντο λαϊκισμού, ο ΣΥΡΙΖΑ μοίραζε θέσεις στα πανεπιστήμια της χώρας, εισαγωγή με βαθμολογίες της μονάδας, πανεπιστημιακά τμήματα με τροπολογίες της τελευταίας στιγμής. Κάθε χωριό και τμήμα, κάθε υποψήφιος και κίβδηλη επιτυχία. Επιδιώκετε τη διατήρηση μίας θλιβερής κατάστασης στα πανεπιστήμια. Γιατί σας βοηθά να ψαρεύετε σε θολά νερά, να καλλιεργείτε κομματικές πελατείες και ιδεολογικούς μηχανισμούς».\nΣτα θλιβερά ποσοστά που αποδεικνύουν την είσοδο επιτυχόντων στα ΑΕΙ με πολύ χαμηλές επιδόσεις αναφέρθηκε και ο πρώην υφυπουργός Παιδείας, αρμόδιος για την Τριτοβάθμια Εκπαίδευση, κ. Βασίλης Διγαλάκης: «Το 2016-2017 με 70.000 περίπου εισακτέους, το 25% των τμημάτων είχε βάση εισαγωγής κάτω από τα 10.000 μόρια, ενώ φέτος, με 80.000 εισακτέους, το 40% των τμημάτων είχε βάση εισαγωγής κάτω από τα 10.000 μόρια».\nΓια «Πανεπιστημιακή Αστυνομία»\nΓια την επίμαχη ρύθμιση που αφορά τη σύσταση της λεγόμενης «Πανεπιστημιακής Αστυνομίας» τοποθετήθηκε και ο υπουργός Προστασίας του Πολίτη κ. Μιχάλης Χρυσοχοΐδης. «Είναι μεγάλη η ευθύνη της Πολιτείας προβλήματα που άλλες χώρες έχουν λύσει από το 1980 να εξακολουθούν 40 χρόνια μετά να μας ταλανίζουν. Είναι ευφημισμός των Ιδρυμάτων όπου συμβαίνουν αυτά, να μιλούν για ελεύθερη κυκλοφορία των ιδεών, όταν οι τραμπούκοι ρυθμίζουν αυτή την κυκλοφορία».\nΚατά την ομιλία του πάντως επεσήμανε ότι στόχος του νομοσχεδίου είναι στο μέλλον ο πρύτανης να έχει κύριο ρόλο στην προστασία του Ιδρύματός του: «Στόχος του νομοσχεδίου είναι να καταλήξουμε σταδιακά, το δυνατόν συντομότερο, στη διαχείριση με ευθύνη του πρύτανη και πρόσληψη προσωπικού ασφαλείας και φύλαξης. Στην κατάσταση, δηλαδή, που επικρατεί στα περισσότερα μέρη της Ευρώπης και του κόσμου. Αυτή είναι η κανονικότητα που επιζητούμε όλοι, όσο γρηγορότερα τόσο καλύτερα, γιατί η Παιδεία έχει μείνει πολύ πίσω».\nΕνταση στα συλλαλητήρια\nΚαι εκτός Βουλής, εκρηκτικό ήταν το κλίμα στο πανεκπαιδευτικό συλλαλητήριο στο κέντρο της Αθήνας. Περίπου 5.000 φοιτητές και εκπαιδευτικοί συγκεντρώθηκαν χθες στα Προπύλαια διαμαρτυρόμενοι για τις αλλαγές που φέρνει το νομοσχέδιο για την Παιδεία. Κατά τη διάρκεια της πορεία τους, όταν έφτασαν μπροστά από το Κοινοβούλιο,\nεπιχείρησαν να κινηθούν προς το μνημείο του Αγνώστου Στρατιώτη. Αστυνομικοί των ΜΑΤ και των ΥΜΕΤ, που είχαν δημιουργήσει φραγμό περιμετρικά της Βουλής, απώθησαν τους φοιτητές, ενώ προχώρησαν σε ρίψη χημικών και χειροβομβίδων κρότου-λάμψης. Οι συγκεντρωμένοι έμειναν στην πλατεία Συντάγματος για τουλάχιστον μία ακόμα ώρα και στη συνέχεια η πορεία κατευθύνθηκε προς την πλατεία Ομονοίας για να διαλυθεί. Το συλλαλητήριο ολοκληρώθηκε με επεισόδια, βόμβες μολότοφ, χημικά και 52 προσαγωγές. Επεισοδιακή ήταν η πορεία και στη Θεσσαλονίκη.\nΕπίθεση με απειλητικά μηνύματα στο γραφείο της Κεραμέως -Τι δήλωσε ο Ταραντίλης